Αρχική σελίδα Guest Εκείνη & Εκείνος\nΤρίτη, 15 Μάιος 2018 07:14\nΣτο βιβλίο της Σλότερ «Το κουτί της ψυχής» υπάρχουν τα πειράματα του Χάρλοου. Ο Χάρλοου, πιθανώς υποκεινούμενος από μια προσωπική απελπισμένη ανάγκη να καλύψει τα δικά του κενά αγάπης, βασάνιζε τα ζώα προσπαθώντας να την καταλάβει. Δημιούργησε περίπλοκες, σαδιστικές μηχανές-κλουβιά, τις «συρμάτινες μητέρες» που εκτόξευαν μεταλικές ακίδες ή έφτυναν παγωμένο νερό στα μωρά πιθηκάκια κάθε φορά εκείνα που πλησίαζαν αναζητώντας την αγκαλιά της, πολεμώντας ίσως αυτούς που ισχυρίζονταν ότι δεν πρέπει να αγκαλιάζετε τα παιδιά σας, να μην τα φιλάτε, να μην τα κακομαθαίνετε.\nΤρίτη, 08 Μάιος 2018 08:32\nΤρίτη, 24 Απρίλιος 2018 05:31\nΔευτέρα, 09 Απρίλιος 2018 21:05\nΤρίτη, 06 Φεβρουάριος 2018 08:48\nΕκείνος και σημαιάκια πλαστικά\nΕκείνη σήμερα με οξεία ωτίτιδα και πυρετό, έτσι λέγων και ακούων μόνο …Εκείνος.\nΠαρατηρούσα τις εικόνες από το συλλαλητήριο της Αθήνας διαβάζοντας ταυτόχρονα κι όλα αυτά που γραφτήκαν από όλες τις πλευρές και ξέρετε τι ένιωσα; Ότι στο τέλος τίποτα δεν αλλάζει, τόσο μάλιστα που τίποτα να μην σε παραξενεύει πια. Ένα déjà vu που λένε και οι Γαλλόφωνοι. Την αίσθηση ότι έχεις δει ή βιώσει ξανά στο παρελθόν την ίδια ακριβώς κατάσταση.\nΤρίτη, 19 Δεκέμβριος 2017 09:20\nΤρίτη, 05 Δεκέμβριος 2017 07:58\nΕκείνη & Εκείνος σε ρυθμούς μερίσματος\nΣε ρυθμούς μερίσματος χορεύουμε όλοι μας εδώ και λίγες μέρες και θα συνεχίσουμε μέχρι να τελειώσει το τραγούδι. Το μυαλό μας δουλεύει ακόμα και στον ύπνο μας πάνω στα 32 κρίσιμα σημεία που μπορεί να αποτελέσουν την αιτία να μην κάνουμε Χριστούγεννα και φέτος (εχμ, να μην πάρουμε το μέρισμα, ήθελα να πω). Τόσο διάβασμα, ούτε στις πανελλήνιες.\nΤρίτη, 28 Νοέμβριος 2017 08:28\nΕκείνη & Εκείνος σε κατάσταση ύφεσης\nΑμερικανοί αναλυτές γράφουν συχνά πως η Ελλάδα αυτή τη στιγμή βιώνει μια κρίση ίση με τη μεγάλη Ύφεση του ’29. Για τις ΗΠΑ, λένε πως επίσης βιώνουν μια πολύ μεγάλη κρίση, όμως είναι σαφώς σε καλύτερη κατάσταση από την Ύφεση του ’29. Ο Νόαμ Τσόμσκυ που έζησε τη μεγάλη Ύφεση, αναφέρει πως ναι μεν υπήρχαν πολύ σοβαρά προβλήματα τότε, όμως ο κόσμος δεν ήταν όπως σήμερα. Τότε, παρά τις δυσκολίες, υπήρχε ακόμη μια αισιοδοξία. Ο κόσμος ήξερε πως όλο αυτό που ζούσαν, οδηγούσε κάπου. Είχε έναν προορισμό αληθινής ανάπτυξης και οι άνθρωποι πίστευαν στ’ αλήθεια - και το έβλεπαν, πως αργά μεν αλλά σταθερά, έβγαιναν από το βαθύ σκοτάδι.\nΤρίτη, 21 Νοέμβριος 2017 09:50\nΕκείνη & Εκείνος στο …πάρκο των αρουραίων\nΤο «Πάρκο των αρουραίων» ήταν ένας κλειστός περιμετρικά χώρος από κόντρα πλακέ που δημιουργήθηκε στα πλαίσια ενός πειράματος για να αποδειχθεί η τεράστια δύναμη των ναρκωτικών ουσιών και η αδυναμία του ανθρώπου να αντισταθεί/απαλλαχθεί από αυτές. Οι ερευνητές πίστευαν ότι ο λόγος που οι άνθρωποι κατέφευγαν στα ναρκωτικά, ήταν η διαθεσιμότητα των ουσιών, κι ο λόγος που αδυνατούσαν να απαλλαχθούν από αυτά, ήταν η σύνθεση των ουσιών που θεωρούνταν εξαιρετικά εθιστικές.\nΤρίτη, 14 Νοέμβριος 2017 08:24\nΤρίτη, 17 Οκτώβριος 2017 08:03\nΕκείνη & Εκείνος και οι κανίβαλοι\nΣήμερα λόγω ηλεκτρικής ανάγκης, μόνο & Εκείνος για να γκρινιάξει ελεύθερα.\nΤρίτη, 10 Οκτώβριος 2017 06:56\nΕκείνη & Εκείνος, κινδυνος και ρατισμός\n& Εκείνος πρώτος\nΠιθανώς την ιστορία να την έχω ξαναγράψει αλλά είναι από αυτές που χαράζονται στο μυαλό σου και μένουν για πάντα, σ' αρέσει-δεν σ' αρέσει. Συν ότι είναι από αυτές που δυστυχώς πάντα υπάρχει λόγος να επαναλάβεις. Το γεγονός ξετυλίχτηκε στο Ελσίνκι πριν από επτά χρόνια περίπου, το έζησε πολύ στενός μου φίλος και μου το διηγήθηκε τρέμοντας την επομένη από το συμβάν.\nΤρίτη, 19 Σεπτέμβριος 2017 00:13\nΕκείνη & Εκείνος και ο κορμοράνος\nΤην πρώτη φορά που πληροφορήθηκα την είδηση της καταστροφής, το είχε ποστάρει μια φίλη στο facebook. Η πρώτη μου αντίδραση ήταν «καλά, μαλακίες. Δε γίνονται αυτά.» Ήθελα μάλιστα να της πω να διπλοτσεκάρει την είδηση και γενικά να προσέχει, γιατί οι αναληθείς ειδήσεις είναι αυτές που αναπαράγονται με ταχύτατο ρυθμό στο διαδίκτυο. Κάτι άλλο προέκυψε μετά, το ξέχασα.\nΑργότερα το ξαναείδα. Και ήταν πράγματι αλήθεια. Ήταν και οι μέρες πολυάσχολες, άνοιγμα των σχολείων, λίστες, τρέξιμο, δεν έκατσα να ψάξω πραγματικά τι συνέβη και πόσο σοβαρό είναι αυτό που συνέβη. Για να μην τα πολυλογώ, μια-δυο μέρες μετά κι έχω πλέον δει και καταλάβει τη σοβαρότητα της κατάστασης, που μαντεύω ότι στην πράξη είναι ακόμα σοβαρότερη. Αλλά ξέρετε τι είναι αυτό που με έκανε να χάσκω με το στόμα ανοιχτό μπροστά στην οθόνη μου;\nΈνα ρεπορτάζ ξένου τύπου για το γεγονός (συγκεκριμένα των NY Times) και να σας πω την αμαρτία μου, περισσότερη βαρύτητα δίνω σε εκείνο το άρθρο, παρά στα δικά μας, και την …αντίληψη της πραγματικότητας που έχουμε εμείς, σε σχέση με τους …άλλους. Αλλά όχι. Το εμείς το παίρνω πίσω. Γιατί επιστήμονας δεν είμαι, αλλά δεν είμαι και βλάκας. Το εμείς πάει στους Έλληνες πολιτικούς και εκπροσώπους της χώρας, οι οποίοι δηλώνουν ότι: Α μα τι λέτε, σε λίγες μέρες το γεγονός θα έχει κιόλας ξεχαστεί. (Κουρουμπλής)\nΌταν οι κάτοικοι του Παλαιού Φαλήρου λένε πως δεν μπορούν να κοιμηθούν από τη βρώμα.\nΌταν η ζημιά γίνεται την Κυριακή, και στην Αθήνα το μαθαίνουν …την Τετάρτη! Και το μαθαίνουν πώς; Από το πετρέλαιο που φτάνει στη Γλυφάδα, από τη Σαλαμίνα! (Λόγια του δημάρχου Γλυφάδας.)\nΜισώ τα θαυμαστικά όταν γράφω, αλλά το ένα θαυμαστικό που έβαλα πιο πάνω, είναι τραγικά λίγο.\nΌταν την Πέμπτη στον Άλιμο, εθελοντές μαζεύουν πίσσα με τους κουβάδες.\nΤην Πέμπτη. Από την Κυριακή που έγινε η ζημιά στη Σαλαμίνα, την Πέμπτη στον Άλιμο. Αλλά είναι τόσο υπό έλεγχο η κατάσταση και τόσο …μικρή η ζημιά, που σε λίγες μέρες θα έχει ξεχαστεί, επαναλαμβάνω τα λόγια του Κουρουμπλή. Που δεν έχει σημασία το όνομα, όποιος κι αν ήταν με λίγη τσίπα, θα μας έκανε τη χάρη να βουτήξει μέσα στην πίσσα και να ψοφήσει.\nΣε όλο τον κόσμο θεωρείται τεράστια οικολογική καταστροφή με άγνωστες ακόμα μακροπρόθεσμες συνέπειες, κι εδώ, οι πολιτικοί λένε α, όλα καλά. Σε λίγες μέρες θα έχει ξεχαστεί.\nΚαι λες και κάποιο αόρατο ηλιθιόμετρο μας κινεί σα μαριονέτες, κάποιοι, για να επιβεβαιώσουν την απαράδεκτη κι εγκληματική ανευθυνότητα και την αδιανόητη έπαρση με την οποία οι Κουρουμπλήδες της Ελλάδας κάνουν τέτοιες τερατώδεις δηλώσεις «όλα καλά», ΠΑΝΕ ΓΙΑ ΜΠΑΝΙΟ.\nΤώρα, καταλαβαίνω πάρα πολύ καλά ότι τα ενδιαφέροντά μας έχουν μειωθεί δραματικά πέραν της επιβίωσής μας και μπορεί να ακούγεται λιγάκι γραφικό αλλά πολύ μεγάλο μέρος του πληθυσμού μας ζει με μόνη του έννοια το πώς θα τα βγάλει πέρα ακόμα μια μέρα. Πού όρεξη και δυνάμεις να ασχοληθείς με τις κλεψιές των πολιτικών, τις παρανομίες των χυσαυγιτών, τα πετρέλαια στη θάλασσα που δεν πας έτσι κι αλλιώς, τους κορμοράνους ή τα λιθρίνια, ή τα καβούρια ή ποιος τα χέζει τέλος πάντων όλα αυτά, όταν δεν ξέρεις τι σου ξημερώνει αύριο. Δεν είναι κάτι καινούργιο. Για να ασχοληθείς με οτιδήποτε άλλο πέρα από τον προσωπικό σου μικρόκοσμο, πρέπει να έχεις εξασφαλίσει τουλάχιστον τα βασικά της επιβίωσής σου.\nΑλλά ξέρετε κάτι; Τις κλεψιές και τις απατεωνιές τις ξεχνάς. Ακόμα και τα νταηλίκια και τα τηλεοπτικά χαστούκια και τα μουντζουρωμένα σχολεία τα ξεχνάς. Σε παρασύρει η καθημερινότητα η ίδια και τα ξεχνάς. Όμως αυτό δεν ξεχνιέται. Θα το τρώμε στη μούρη μας πολύ, πολύ καιρό. Και εβδομάδες αργότερα. Και του χρόνου να ‘μαστε καλά το καλοκαίρι. Και θα το μυρίζουμε. Και θα ποτίσει τη μύτη μας, τα ρούχα μας, τα σπίτια μας. Για πολύ πολύ καιρό.\nΚαι δεν ξέρω να σας πω τι πρέπει να κάνουμε. Πάλι καλά που βγήκαν κάποιοι με κουβάδες δηλαδή. Αλλά ο σκοπός δεν είναι ΟΤΑΝ γίνει η ζημιά να βγάλουμε τον κουβά να τη μαζέψουμε. Μερικές ζημιές ΔΕΝ πρέπει να γίνονται. Και γι αυτό κάποιοι βρίσκονται εκεί που βρίσκονται κύριε Κουρομπλή και Σία, για να εξασφαλίσουν ότι τέτοιες ζημιές ΔΕ θα γίνουν. Ποτέ.\nΑΝ παρόλα αυτά γίνουν, τότε το πρώτο πράγμα που πρέπει να κάνεις είναι να κρεμάσεις όλους τους υπεύθυνους και μετά να κρεμαστείς ο ίδιος. Αλλιώς δεν ανεβαίνεις εκεί πάνω. Κάθεσαι στο τσιμεντένιο κουτάκι σου, μαζί με όλους εμάς του κοινούς θνητούς και ζεις στο μικρόκοσμό σου.\nΟι χώρες δεν είναι καρυδότσουφλα. Ούτε οι άνθρωποί τους κλωτσοσκούφια. Ούτε το περιβάλλον τους απόπατος για τα σκατά σας.\nΤις τελευταίες μέρες το διαδίκτυο και φαντάζομαι κι όλα τα δελτία ειδήσεων στην Ελλάδα, έχουν γεμίσει με εικόνες από την καταστροφή στον Σαρωνικό και ειδικά στη Σαλαμίνα. Οι εικόνες είναι πέρα από τρομακτικά θλιβερές και βάρβαρες για το περιβάλλον, κάτι σαν εφιάλτης από την κόλαση του Δάντη.\nΔεν έχω καμιά διάθεση να γράψω για ευθύνες και παραιτήσεις. Το να μιλάμε για ευθύνες και ειδικά πολιτικές ευθύνες στην Ελλάδα δεν είναι καν ανέκδοτο. Για να υπάρξουν ευθύνες δεν φτάνει η τσίπα – που κανένας τους δεν έχει – αλλά χρειάζεται και η αυτογνωσία ότι κάτι έγινε λάθος και μάλιστα αλυσίδα λαθών και ότι αυτό που έγινε έχει εγκληματικές επιπτώσεις. Αλλά ποιος παραιτήθηκε για το νέφος, για τα εργοστάσια που πέσανε στο παρελθόν από κάτι σεισμούς, από τις πλημμύρες λόγω της αλόγιστης και αυθαίρετης οικοδόμησης, ποιος παραιτήθηκε για τα αυθαίρετα ή για τους καταπατητές, για τις φωτιές και τη μόλυνση των λίγων λιμνών που έχουμε σε αυτή τη χώρα. Σιγά λοιπόν μην παραιτηθεί κανένας τώρα.\nΚαι μην ακούσω τίποτα ότι ...ο Τσίπρας κι άλλες τέτοιες μαλακίες, γιατί σε ότι αφορά τις παραιτήσεις και το περιβάλλον όλοι ανεξαιρέτως και δει ΝΔ και ΠΑΣΟΚ, έχουν καραχεσμένη τη φωλιά τους. Από τον παρτάκια τον Μίλτο μέχρι τον Κατσιφάρα και τον Λαλιώτη, όλοι ήταν άσχετοι όχι μόνο με το περιβάλλον αλλά και με τις ευθύνες τους απέναντι στον άνθρωπο και το περιβάλλον. Άρα παραιτήσεις και μάλιστα λόγω ευθιξίας ...δεν περιμένω και δεν θα ασχοληθώ. Άλλο ήταν αυτό που με τάραξε σε σχέση με τις εικόνες που είδα και πολύ συγκεκριμένα με μια εικόνα.\nΥπάρχει – και είμαι σίγουρος ότι πολλοί θα την έχετε δει – μια εικόνα από ένα χέρι που κρατάει στην παλάμη του ένα μικρο πουλί πνιγμένο στην πίσσα. Κατάμαυρο. Ίσα που καταλαβαίνεις ότι εκεί μέσα, ανάμεσα στη μαύρη πίσσα υπάρχει ένα ζωντανό πλασματάκι.\nΣαν τους κορμοράνους πριν από μερικές δεκαετίες στο Κουβέιτ.\nΚι εκεί με τους κορμοράνους κόλλησα. Πάγωσα.\nΌλοι είχαμε δει την περίφημη φωτογραφία με τους κορμοράνους στον κόλπο του Κουβέιτ. Τότε που για όλα, ακόμα και για τους κορμοράνους, έφταιγε ο Σαντάμ. Με τα χέρια του πρέπει να τους βούτηξε στην πίσσα γι αυτό τον ξεσκίσανε μετά στους βομβαρδισμούς. Αλλά αυτό είναι άλλη ιστορία.\nΗ εικόνα τρομακτική και στοίχειωσε πολύ κόσμο τότε. Διεθνείς περιβαλλοντολογικές οργανώσεις, ΜΜΕ, κυβερνήσεις, προσωπικότητες, πανεπιστήμια και ινστιτούτα σε όλο το κόσμο έκαναν την συγκεκριμένη φωτογραφία σύμβολό τους για τον αγώνα τους για την διάσωση του περιβάλλοντος. Κόσμος διαμαρτυρήθηκε στους δρόμους γι αυτή την φωτογραφία και βιβλία γράφτηκαν. ...Μόνο ...μόνο που ήταν ένα μεγάλο ψέμα. Ένα τεράστιο και μάλιστα ...περιβαλλοντολογικά εγκληματικό ψέμα.\nΗ φωτογραφία ήταν σκηνοθετημένη, οι κορμοράνοι γεμάτοι πίσσα από τα χέρια αυτών που σκηνοθέτησαν την φωτογραφία. Τίποτα δεν ήταν αληθινό εκτός από αυτό που γράφτηκε αργότερα, ότι οι κορμοράνοι ...πεθάναν από την ταλαιπωρία. Την ταλαιπωρία που τους υποβάλλανε κάποιοι βασανιστικά και ασυνείδητα για να βγάλουν μια ...φωτογραφία και φυσικά να τα αρπάξουν. Τα λεφτά εννοώ!\nΑπό τότε ...πώς να κοιτάξεις αυτό το πλασματάκι, το χωμένο μέσα στην πίσσα, και να μην σκεφτείς ότι ίσως ....ίσως ...ίσως να είναι ...κορμοράνος. Τόσο μεγάλο ήταν το έγκλημα του φωτογράφου τότε. Τόσο μεγάλο που να κοιτάς με αμφιβολία πάνω από τριάντα χρόνια μετά μια φωτογραφία και να ...απορείς. Μήπως είναι κορμοράνος;\nΊσως να είναι λάθος η αφορμή αλλά καταλαβαίνετε πόσο κακό μπορεί να κάνει μια ψεύτικη είδηση; Ακούς Θέμο, Ζούγκλα και δεν ξέρω πόσοι άλλοι στην Ελλάδα; Ακούτε κορμοράνοι; Ακούτε εσείς εκεί στο φατσοβιβλίο που νομίζετε ότι είναι «πλάκα» να γράφετε ψεύτικες ...ειδήσεις και σημαντικά/αποκλειστικά γεγονότα;\nΑκούτε ή έχετε πνιγεί στην πίσσα σας;\nΔευτέρα, 11 Σεπτέμβριος 2017 20:52\nΕκείνη & Εκείνος στα σκουπίδια\nΈνα από τα καλά του διαδικτύου είναι πως φέρνει τον κόσμο πιο κοντά. Κι ένα από τα καλά των Social Media είναι πως διαθέτει το χώρο, ώστε όλοι αυτοί οι «Πιο Κοντά» να έχουν το μέρος τους, το στέκι τους, σα να λέμε πώς θα πηγαίναμε με μια παρέα για καφέ. Μόνο που τον καφέ τον πίνουμε από το σπίτι μας, και η παρέα μας δεν είναι φίλοι από την καθημερινή ζωή μας, αλλά εντελώς άγνωστοι άνθρωποι με τη μορφή ενός διαδικτυακού προφίλ. Αν βγάλεις τα τρολς και ό,τι άχρηστο κι ανούσιο συνεπάγεται με όλα αυτά και κρατήσεις την ουσία, είναι υπέροχο.\nΤρίτη, 22 Αύγουστος 2017 07:53\nΕκείνη & Εκείνος για αυτούς που δεν γυρνούν\nΠριν λίγες μέρες ξαναβρήκα - διαδικτυακά μιλώντας - μια παιδική μου φίλη από την Αγγλία. Αν και η φιλία μας κράτησε κάτι λιγότερο από δυο χρόνια, φαίνεται πως καμιά μας δεν ξέχασε ποτέ την άλλη. Λένε πως ποτέ δε θα ξανακάνεις τους φίλους που είχες στα 10 και ίσως να είναι αλήθεια. Προσπαθώντας άτσαλα να καλύψουμε 25 χρόνια απουσίας μέσω messenger, η Ρεβέκκα μου είπε πως έκτοτε επέστρεψε πολλές φορές στην Ελλάδα και σε εκείνον τον τόπο που έζησε έστω για λίγο, επειδή σε κείνον τον τόπο είχα ζήσει κι εγώ και η παιδική μας φιλία την έφερνε ξανά πίσω. Από την άλλη, εγώ ποτέ μου δεν ξέχασα τη Ρεβέκκα επειδή ήταν η Ρεβέκκα, όμως σε κείνον τον τόπο δεν επέστρεψα ποτέ - κι ούτε θέλησα ποτέ να το κάνω - παρόλο που τον αγάπησα. Για μένα ο τόπος δεν ήταν η Ρεβέκκα.\nΤρίτη, 15 Αύγουστος 2017 05:36\nΕκείνη απουσιάζει σε τόπους μαγικούς και παραθαλάσσιους & Εκείνος ακούει, βλέπει, απελπίζεται και γκρινιάζει για την Ελλάδα που καίγεται κι ούτε η Παναγιά μπορεί να βοηθήσει πια ...μέρα που είναι.\nΤρίτη, 25 Ιούλιος 2017 08:11\nΕκείνη & Εκείνος για το καλοκαίρι στην πόλη\nΔεν ξέρω γιατί εξακολουθείτε ορισμένοι να υμνείτε το καλοκαίρι. Σας ρώτησα αν πήγατε διακοπές, μου είπατε όχι. Θα πάτε; Όχι. Πέρσι; Ούτε. Σας ρώτησα αν κάνετε μπάνια κι ως τώρα μου λέτε έχετε κάνει ολόκληρα …δύο. Πώς τα πάτε με τη ζέστη στο σπίτι; Άσε, λιώσιμο. Κλιματισμός; Υπάρχει, αλλά πού να το ανάψεις; Στον καύσωνα μόνο, κανένα βράδυ από καμιά ώρα, ίσα για να μας πάρει ο ύπνος. Τι κάνετε όλη μέρα με τα παιδιά σπίτι, τρεις ολόκληρους μήνες επίσημου ελληνικού καλοκαιριού; Εχμ… Να… Λίγο θα πάνε στα καμπς, θα περάσουν δυο βδομάδες. Λίγο στο χωριό στους παππούδες, θα περάσει ένας μήνας. Λίγο στην παιδική χαρά κανένα απόγευμα, λίγο παραπάνω τηλεόραση. Δεν περνάει αλλιώς η μέρα και τα παιδιά όταν βαριούνται γίνονται ανυπόφορα (εμένα μου λες;) Δηλαδή χάλια η κατάσταση. Ε, ναι. Άρα γυρνάμε πάλι στην αρχή: Τι σκατά σας αρέσει από το ελληνικό καλοκαίρι τα τελευταία χρόνια κι όταν πιάνουμε κουβέντα και λέω ΑΜΗΝ πότε θα έρθει ο χειμώνας, ετοιμάζεστε να με πλακώσετε στις μπουνιές; (και κάθε χρόνο και χειρότερο καλοκαίρι μάλιστα).\nΤρίτη, 18 Ιούλιος 2017 08:40\nΜόνο Εκείνος σήμερα για την δικαιοσύνη και την Ηριάννα\nΚάθε φορά που έρχομαι στην Ελλάδα, ένα από τα πρώτα μέρη που επισκέπτομαι είναι η πλατεία του Αγίου Λαζάρου στον Βύρωνα. Πολλές αναμνήσεις, πολύ βαθιά μέσα μου. Συναισθηματική σύνδεση με την περιοχή τρομερή και αναφορά πολλές φορές ακόμα και σε γραπτά μου ή άρθρα μου στα ξενόγλωσσα έντυπα που γράφω. Είναι κάτι σαν προσωπικό προσκύνημα και τάμα που πρέπει να γίνει κάθε φορά.\nΔευτέρα, 10 Ιούλιος 2017 14:57\nΕκείνη & Εκείνος, καλοκαιρινές εφαρμογές\nΝομίζω πως το έχω ξαναγράψει, όμως έχω ...κόλλημα με το έξω. Στη ζωή μου δεν μπορώ να περάσω ούτε μια μέρα χωρίς αυτή η μέρα να υπάρξει σε συνάρτηση με το τι γίνεται έξω και να μην περιλαμβάνει κάτι που να γίνεται ...έξω. Κι όταν λέω έξω δεν εννοώ αυτό που εννοούν πολλοί, δηλαδή βγαίνω από το σπίτι για να μπω στο αμάξι, ώστε να βγω από το αμάξι και να μπω σ’ ένα μαγαζί για καφέ ή φαγητό, κι ύστερα να βγω από το μαγαζί για να μπω στο αμάξι, και να καταλήξω βγαίνοντας από το αμάξι να μπω πάλι στο σπίτι. Όχι, όταν λέω έξω, εννοώ τη λέξη κυριολεκτικά: έξω.\nΤρίτη, 04 Ιούλιος 2017 08:15\nΕκείνη & Εκείνος για τον καλλιτέχνη και το χρήμα\nΠαλι ξεκιναω πρώτος αλλα πριν από λίγο έτυχε να διαβάσω ένα άρθρο/συνέντευξη γνωστού Έλληνα καλλιτέχνη που έκανε μεγάλη επιτυχία την δεκαετία του ’90 και αρχες 2000, σε ένα πολύ ξεχωριστό είδος μουσικής που μάλιστα άρεσε και σε μένα. Κι ενώ πέρασε πάνω από δεκαπέντε χρόνια μιλώντας για τον πόνο του φτωχού και του κατατρεγμένου, αυτή τη στιγμή εχει κάνει μια ασύλληπτη στροφή και μιλάει για τον πόνο του …πατριώτη και την αδικία να φυλακίζεις …Χρυσαυγήτες. Μάλιστα, ένιωσα ανατριχίλες όταν διάβασα στη συνέντευξή του να αναρωτιέται γιατί οι πρόσφυγες …εγκαταλείπουν την χώρα τους, λεγοντας: «δεν τους αρέσει πια η πατρίδα τους; Γιατί φεύγουν; Δεν τους ενδιαφέρουν οι συγγενείς και οι αγαπημένοι που αφήσαν πίσω;»\nΤρίτη, 27 Ιούνιος 2017 07:07\nΕκείνη & Εκείνος με το μπαστούνι\n& Εκείνος ξεκινάει\nΟι σκέψεις που καταλήξανε σε αυτό το σημείωμα ξεκίνησαν από ένα ειδησεογραφικό πρόγραμμα της Αμερικανικής τηλεόρασης που παρακολουθούσα πριν από λίγες μέρες με θέμα τις καινούργιες – και μάλλον καταστροφικές για τους φτωχούς - αλλαγές που κάνει ο Τράμπ στο αμερικανικό σύστημα υγείας.\nΤρίτη, 20 Ιούνιος 2017 07:19\nΕκείνη & Εκείνος στη βροχή και το χαλάζι\nΤρίτη, 13 Ιούνιος 2017 06:38\nΕκείνη & Εκείνος, εμείς κι εγώ\nΔε μου αρέσει να κάνω συγκρίσεις. Δε μου αρέσει να ξεκινώ μια πρόταση με το «εγώ». Δεν ξέρω αν πράγματι δε μου αρέσουν αυτά τα δύο, πάντως κάθε φορά που ετοιμάζομαι να κάνω το ένα ή το άλλο, αυτολογοκρίνομαι. Από μικροί αυτά τα δύο μαθαίνουμε, από πολύ μικροί. Δεν υπάρχει εγώ, αλλά εμείς. Μη σκέφτεσαι μόνο τον εαυτό σου, σου λένε, γονείς και δάσκαλοι. Οι γονείς δεν πρέπει να συγκρίνουν τα παιδιά τους. Οι δάσκαλοι δεν πρέπει να συγκρίνουν τους μαθητές τους. Οι συμμαθητές δεν πρέπει να συγκρίνουν ο ένας τον άλλο. Μη συγκρίνουμε ανόμοια πράγματα, πολιτισμούς, χώρες και κουλτούρες, θρησκείες και ανθρώπους. Υπάρχει το εμείς και τα πάντα γύρω μας είναι διαφορετικά από εμάς και μεταξύ τους. Υπάρχει το συνολικό καλό, η συλλογική σκέψη, η αποδοχή της διαφορετικότητας.\nΔευτέρα, 05 Ιούνιος 2017 20:31\nΕκείνη & Εκείνος περιβαλλοντολογικά\nΤρίτη, 30 Μάιος 2017 10:56\nΕκείνη & η σκέψη …θετική\nγράφει η Κατερίνα Χαρίση.\nΤα τελευταία χρόνια κατά καιρούς με πιάνει το ματαιότης ματαιοτήτων μου. Κοινώς τα βλέπω όλα σκατά, τα βλέπω όλα μαύρα, μισώ τους ανθρώπους, μισώ την Ελλάδα, μισώ τον κόσμο, βαριέμαι τους πάντες, δε θέλω να κάνω τίποτα, δε θέλω να σηκωθώ από το κρεβάτι, δε θέλω να ντυθώ, δε θέλω να δω κανέναν και δε θέλω να πω τίποτα. Δεν έχω τίποτα να πω πια. Θέλω να γίνω χρυσαλλίδα, να τυλιχτώ σε ένα μεταξωτό κουκούλι και να κρεμαστώ από ένα φύλλο συκομουριάς, σε μια κατάσταση απόλυτου ζεν (ή αποχαύνωσης) και να περιμένω σε κατάσταση κρυογένεσης να αναστηθεί ο κόσμος αλλιώς για να ξυπνήσω.\nΕκείνη & Εκείνος και ο κασιδιαρισμός\nΕκείνη & Εκείνος μιλάνε για το πώς κάτι από τραμπουκισμός και χουλιγκανισμός νομιμοποιείται χάρις σε ένα χρυσαυγήτικο παράσιτο.\nΔευτέρα, 15 Μάιος 2017 21:55\nΕκείνη …πάει σχολείο\nΕκείνος συνεχίζει σε δικαιολογημένη απουσία αλλά εκείνη …πάει σχολείο και γκρινιάζει.\nΤρίτη, 09 Μάιος 2017 07:38\nΕκείνη & Εκείνος για τις πολλές Ελλάδες\nΜε Εκείνον δικαιολογημένα απών και με χαρτί γιατρού, Εκείνη αναλαμβάνει σήμερα να γκρινιάξει για δυο.\nΤρίτη, 25 Απρίλιος 2017 12:02\nΕκείνη & Εκείνος στον δρόμο, μέρος Β\nΕκείνη & Εκείνος συνεχίζουν στο δρόμο κι αυτή τη φορά μιλάνε για οδική συμπεριφορά και την επικίνδυνη βλακεία στη θέση του οδηγού.\nΤρίτη, 18 Απρίλιος 2017 07:28\nΤρίτη, 11 Απρίλιος 2017 08:07\nΕκείνη & Εκείνος για προκαταλήψεις που διαχωρίζουν\nΕκείνη & Εκείνος ταξιδεύουν σε γειτονίες και χώρες βλέποντας διακρίσεις και διαχωρίσεις. Βλέπουν τον ρατσισμό που κρύβεται και τα στερεότυπα που σκοτώνουν.\nΤρίτη, 04 Απρίλιος 2017 07:21\nΕκείνη & Εκείνος για μια καισαρική\nΕκείνη είναι αυτή που μιλάει κι αυτός προσπαθεί. Τι γίνεται με τις καισαρικές στην Ελλάδα; Ανάγκη ή άλλη αρπαχτή;\nΔευτέρα, 27 Μάρτιος 2017 12:42\nΕκείνη & Εκείνος και τα κακά παιδιά\nΕκείνη σε τεχνικό πρόβλημα & Εκείνος σήμερα θα γκρινιάξει από την αντίστροφη. Γκρίνια με νόημα κακών παιδιών.\nΔευτέρα, 20 Μάρτιος 2017 17:57\nΕκείνη & Εκείνος για το σχολείο και τη βροχή\nΕκείνη & Εκείνος μιλάνε για τον Παντελή τον 4χρονο που δεν θα ξαναπάει στο νηπιαγωγείο γιατί …φοβάται τη βροχή και για το σχολείο που φοβάται την παιδεία.\nΤρίτη, 14 Μάρτιος 2017 08:39\nΕκείνη & Εκείνος για τους Έλληνες και αυτή την πατρίδα\nΕμπνευσμένοι από μια συνέντευξη, Εκείνη & Εκείνος μιλούν για την Ελλάδα και τους Έλληνες, για σχέσεις αγάπης και μίσους.\nΤρίτη, 28 Φεβρουάριος 2017 08:28\nΕκείνη & Εκείνος για της ζωής τους εν δυνάμει αστέγους\nΕκείνη μιλά για τη ζωή σε επισφαλείς συνθήκες, για το λογαριασμό που δεν πληρώθηκε και τα μακαρόνια που πρέπει να φτάσουν για μια βδομάδα. Εκείνος …δεν ξέρει τι να γράψει.\nΤρίτη, 21 Φεβρουάριος 2017 08:02\nΕκείνη & Εκείνος, κομπιουτεράκια και ταμπλέτες\nΕκείνη απουσία λόγο τεχνικών δυσκολιών & Εκείνος στη γκρίνια για την τεχνολογία. Ταμπλέτες για τα σημερινά παιδιά, κομπιουτεράκια για τη δικιά του γενιά.\nΤρίτη, 14 Φεβρουάριος 2017 09:40\nΕκείνη & Εκείνος για την παιδική δουλεία\nΕκείνη & Εκείνος ψάχνουν να βρουν ποιός δουλεύει και ποιός …δεν φαίνεται ότι δουλεύει στη Ελλάδα των μνημονίων. Ακόμα μιλάνε για την παιδική δουλεία που τα μνημόνια την επέστρεψαν και τις απουσίες στο σχολείο.\nΤρίτη, 07 Φεβρουάριος 2017 07:11\nΕκείνη & Εκείνος και ο Δανός\nΕκείνη & Εκείνος στη σκέψη πώς να βοηθήσουν αυτόν το έρημο τον Δανό που θα τον κάψει ο ήλιος.\nΤρίτη, 31 Ιανουάριος 2017 09:38\nΕκείνη & Εκείνος και οι αντοχές μας\nΕκείνη & Εκείνος μιλάνε για τα χρόνια που βαραίνουν τις αντοχές μας. Για τις εποχές που έχουν αλλάξει και για το να είσαι είκοσι ή εξήντα.\nΤρίτη, 24 Ιανουάριος 2017 08:45\nΕκείνη & Εκείνος και η πολυχρωμία των ανθρώπων\nΕκείνη & Εκείνος μιλάνε για χρώματα κι αρώματα, για ήχους και εικόνες, για ανθρώπους και ανθρώπους. Μιλάνε για την ομορφιά της πολυχρωμίας και τη ασχήμια της αρρώστιας του ρατσισμού.\nΤρίτη, 17 Ιανουάριος 2017 08:34\nΕκείνη & Εκείνος για το παιδί και το παιχνίδι\nΕκείνη & Εκείνος ταξιδεύουν στον κόσμο των παιχνιδιών παρέα με τα παιδιά τους και τις αναμνήσεις τους.\nΤρίτη, 03 Ιανουάριος 2017 08:13\nΕκείνη & Εκείνος, έτσι χωρίς πρόγραμμα υγείας\nγράφουν η Κατερίνα Χαρίση και ο Θάνος Καλαμίδας:\nΕκείνη σήμερα απουσιάζει λόγω ανωτέρου βίας & Εκείνος πρόκειται να σας βασανίσει, γκρινιάζοντας με θέμα την υγεία όπως ήρθε από τον «φύλακα» της σύγχρονης Αλβιώνας.\nΤρίτη, 27 Δεκέμβριος 2016 08:58\nΕκείνη & Εκείνος στο κρύο\nΕκείνη Εκείνος μιλάνε για το κρύο έξω και το κρύο μέσα, για παγωμένο αέρα και κρύα δωμάτια, για χιόνια και παγάκια. Γιατί η ζέστη κοστίζει.\nΣτο Ελσίνκι δεν έζησα ολόκληρο χειμώνα, αλλά ως εκεί που τον έζησα μέχρι τα τέλη Νοέμβρη ήταν σαν ολόκληρος ελληνικός χειμώνας κι από τους δύσκολους, με αέρηδες και χιονόνερα και χιόνι και ένα σταθερό -5 με -12. Αυτό που δεν έζησα όμως εκεί, το ζω εδώ κάθε χειμώνα. Στο Ελσίνκι μέσα στο σπίτι δεν κρύωσα ποτέ. Ούτε στιγμή. Τώρα θα μου πείτε, άλλες χώρες εκεί πάνω, άλλες προδιαγραφές. Άλλες εγκαταστάσεις. Δεκτό. Δε θα μπορούσε να γίνει διαφορετικά έτσι κι αλλιώς. Εκεί το καλοριφέρ δε σβήνει ποτέ. Ούτε το καλοκαίρι. Δε λένε χωρίς λόγο γι αυτές τις χώρες ότι μπορείς να ζήσεις και τις 4 εποχές μέσα σε μια εβδομάδα.\nΤέλος πάντων, η ουσία είναι πως εδώ κρυώνω και πως εμένα τουλάχιστον μου φαίνεται γελοίο σε μια χώρα που ζει με καλό καιρό 9 με 10 μήνες το χρόνο, τους υπόλοιπους δυο που έχει ανάγκη τη θέρμανση να μην μπορεί να ζεσταθεί. Και σήμερα, στην τελευταία βδομάδα του 2016, οι 9 στους 10 δεν έχουν/δε χρησιμοποιούν θερμαντικό μέσο στο σπίτι τους γιατί δεν μπορούν να το πληρώσουν. Φαντάζομαι έναν Σουηδό ή Νορβηγό ή Φινλανδό να έρχεται Δεκέμβρη μήνα στην Αθήνα και να παθαίνει κοκομπλόκο. Κι άντε να του εξηγήσεις. Που και τις καλές εποχές, όταν είχαμε για θέρμανση, τα σπίτια μας πάλι ήταν πιο κρύα από των Σκανδιναβών. Και το κόστος της θέρμανσης ασήκωτο, αλλά τότε το σηκώναμε. Εδώ σηκώναμε διακοποδάνεια, πέντε μέρες στις Μαλδίβες κι ένα χρόνο απόσβεση, εκεί θα κολλούσαμε;\nΤέλος πάντων κι αυτό.\nΚρύα τα σπίτια μας. Κι άντε εδώ στην Αθήνα πες ο χειμώνας κρατάει λίγο. Αλλού; Και στην τελική, τι θα πει ο χειμώνας κρατάει λίγο; Δεν αντέχεται το κρύο μέσα στο σπίτι. Πώς θα γίνει; Κι οι άλλοι; Αυτοί οι άλλοι άνθρωποι, αυτοί που δεν έχουν ούτε ένα κρύο σπίτι; Αυτοί που ζούνε σε μια γωνιά της πόλης;\nΑνοίγουν οι πόρτες για τη νύχτα αλλά κανείς τους δεν πηγαίνει. Για να μη χάσουν τη γωνιά τους. Το πόστο τους, τη θέση τους. Εκεί ζούνε πια. Δεν το ρισκάρουν να τη χάσουν για τους δικούς τους λόγους. Αλλά αυτό δεν έχει σημασία, σημασία έχει ότι κανείς τους δε θα ‘πρεπε να είναι εκεί. Κανείς στους δρόμους. Ούτε ένας! Κι ακόμα και τώρα κι έτσι όπως είναι η κατάσταση, υπάρχουν λύσεις. Αρκεί να θέλει κάποιος να κάνει κάτι. Αλλά ποιος θέλει;\nΠοιος από όλους αυτούς έχει μείνει στο δρόμο έστω μια νύχτα; Ποιος έχει μείνει και σε σπίτι ακόμα, αλλά παγωμένο; Καμιά φορά δεν μπορείς να αποφασίσεις τι είναι χειρότερο, το να είσαι έξω ή στο παγωμένο μέσα. Έχουν περάσει μέρες που η μύτη δε σταματά να τρέχει όλη μέρα και τα πόδια είναι παγωμένα. Μέσα στο σπίτι. Είναι απαράδεκτο να μην μπορεί κανείς μας να ζήσει. Τόσο απλό! Ό,τι και να κάνουμε κοστίζει και δεν έχουμε. Το φαγητό κοστίζει, η θέρμανση κοστίζει. Το χαρτί τουαλέτας στο σχολείο το πληρώνουμε κι αυτό εμείς. Το πετρέλαιο του σχολείου το ίδιο. Αλλά το κακό είναι πως και ακόμα που πληρώνουμε (όσοι πληρώνουμε), δεν κάνει καμία διαφορά με το να μην πληρώναμε. Ίσως μόνο με καμιά ώρα ζεστού σπιτιού.\nΗ πρώτη φορά που ήρθε η τότε Φινλανδή σύντροφός μου στην Ελλάδα, ήταν τέλη φθινοπώρου. Τα δυο προηγούμενα χρόνια δεν ζούσε στη Φινλανδία κι έτσι αυτό θα μπορούσε να είναι και μια δικαιολογία αλλά υποτίθεται ότι σαν καλή Φινλανδή είχε τα αντισώματα και την για δεκαετίες «εκπαίδευση» να αντέχει στο κρύο. Άλλωστε η ίδια συχνά έλεγε ιστορίες για χιονοθύελλες και θερμοκρασίες που φτάνανε το -30. Παρόλα αυτά για δέκα συνεχόμενες μέρες δεν έκανε τίποτα άλλο από το να παραπονιέται συνέχεια πόσο κρύωνε.\nΚρύωνε το πρωί όταν ξυπνούσε, κρύωνε όταν βγαίναμε έξω, κρύωνε το βραδύ και γενικά κρύωνε σε σημείο που για πρώτη φορά στη ζωή της χρησιμοποίησε ηλεκτρική κουβέρτα. Από ό,τι καταλαβαίνετε όλοι μου οι φίλοι τρελάθηκαν στη πλάκα για δέκα μέρες και για πολλά χρόνια συνεχίσανε να της την λένε που μια Φινλανδή …κρύωνε στην Ελλάδα.\nΜετά μετακόμισα εγώ στην Φινλανδία.\nΈχοντας ζήσει μεγάλο διάστημα στη Βόρειο Αγγλία είχα πάρει μια καλή γεύση του τι σημαίνει χειμώνας και κρύο. Το Γιόρκσιρ δεν είναι ακριβώς εύκρατη ζώνη και ο χειμώνας έχει και κρύο και χιόνι και χαλάζι αλλά η Φινλανδία έχει μεν εποχές αλλά οι τρεις, άνοιξη, καλοκαίρι και φθινόπωρο, κρατάνε για τρεις τέσσερεις μήνες το πολύ, ο χειμώνας απλώνεται στους άλλους οκτώ. Κι όταν λέμε για καλοκαίρι, έχω ζήσει καλοκαίρι στη Φινλανδία που η θερμοκρασία δεν ανέβηκε πάνω από τους 8 βαθμούς, συν το γεγονός ό,τι σχεδόν κάθε μέρα έβρεχε. Το Ελσίνκι είναι μόλις 700 χιλιόμετρα από τον αρκτικό κύκλο. Σαν να λέμε Αθήνα Καβάλα και λίγο ακόμα. Τον Φεβρουάριο θερμοκρασίες όπως -27 είναι συνηθισμένες. Και το -27 με το θερμόμετρο μακριά από τον αέρα και καμία χιονοθύελλα. Μέσα στο Ελσίνκι.\nΤο έξω αντιμετωπίζεται με ..περισσότερα και ζεστά ρούχα. Σταδιακά (και με τη βία) μαθαίνεις ότι το καπέλο, το κασκόλ, τα γάντια και οι τρακτεροτές μπότες, γίνονται μέρος κάθε εξόδου σου από το σπίτι. Όπως καταλαβαίνεις και γιατί οι Φιλανδοί όταν μπαίνουν σε ένα σπίτι, το πρώτο πράγμα που κάνουν είναι να βγάλουν τα παπούτσια τους.\nΜέσα όμως; Το μάθημα το είχα πάρει ήδη στο Γιόρκσιρ. Στο Γιόρκσιρ όπως και στη περισσότερη Βρετανία, τα σπίτια είναι φτιαγμένα από πέτρα. Η πέτρα όμως και αφήνει το κρύο να περνάει γιατί προσαρμόζεται στην εξωτερική θερμοκρασία και μαζεύει και υγρασία. Θυμάμαι χειμώνα στο Γιόρκσιρ που να κοιμάμαι με το πουλόβερ με ηλεκτρική κουβέρτα και κάτω από πάπλωμα που το βάρος του σε συνέθλιβε. Το βλέπεις και στην Ελλάδα που τα πέτρινα σπίτια είναι δροσερά, αλλά δροσερά σε μια χώρα που οκτώ μήνες έχει ζέστη και τη δροσιά την αναζητάς, όχι σε μια χώρα που οκτώ μήνες παγώνει η ανάσα σου στη κυριολεξία.\nΣτη Φινλανδία λοιπόν τα σπίτια είναι μονωμένα σε σημείο που να μην μπαίνει τίποτα όταν όλα κλείνουν τον φθινόπωρο, η δε μέση εσωτερική θερμοκρασία, χειμώνα καλοκαίρι, είναι γύρω στους 18 βαθμούς, τα καλοριφέρ δεν σβήνουν ποτέ. Εκεί λοιπόν κατάλαβα στην πράξη κάτι πολύ βασικό, ότι έχοντας κοιμηθεί ζεστά, χωρίς πουλόβερ και πέντε παπλώματα από πάνω, έχοντας πιει τον πρωινό μου καφέ ζεστός, φορώντας ένα απλό μπλουζάκι αντί για τρία πουλόβερ κι έχοντας ντυθεί ζεστά για να βγεις έξω, το εξωτερικό κρύο ήταν αντιμετωπίσιμο.\nΣτη Σκανδιναβία που το κράτος τα ξέρει όλα αυτά και είναι εκεί για να υπηρετεί τον πολίτη του κι όχι για να εξυπηρετεί τις ανάγκες των πολιτικών του, αυτό το κράτος φροντίζει ή καλυτέρα σιγουρεύεται, ότι το σπίτι σου θα είναι ζεστό. Και για να μην το ξεχάσω γιατί είναι σημαντικό, το μεγαλύτερο ποσοστό θέρμανσης στη Σκανδιναβία γίνεται με χρήση ηλεκτρικού. Όλα τα σπίτια έχουν τοίχο με τοίχο ηλεκτρικά καλοριφέρ (προσοχή όχιπετρελαίου όπως είναι τα πολλά στην Ελλάδα, καθαρά ηλεκτρικά). Αυτό τώρα και μόνο που το έγραψα σας τρόμαξε, έτσι δεν είναι; Φανταστήκατε λογαριασμούς που να κλαίει όλη η οικογένεια και να το γυρίζει στα πέντε πουλόβερ και στα δέκα παπλώματα κι όλοι μαζί αγκαλιά σαν τις αρκούδες το χειμώνα. Όχι. Είπαμε, το κράτος είναι για να υπηρετεί τον πολίτη του και οι φόροι να επιστρέφονται στον πολίτη μέσω υπηρεσιών, όχι για να πληρώνουν ελικόπτερα να κάνουν βόλτες υπουργοί. Έτσι η ενέργεια που καταναλώνεται για την εσωτερική θέρμανση – και που το κράτος καταλαβαίνει ότι χωρίς αυτήν οι πολίτες του αρρωσταίνουν και πεθαίνουν, ειδικά σε μια περιοχή στην ουσία αρκτική – χρηματοδοτείται και ο πολίτης βλέπει στο λογαριασμό του μόνο ένα μικρό ποσοστό της.\nΓιατί γι’ αυτό οι πολίτες πληρώνουμε φόρους κι όχι για να κάνει βόλτες ο Μπούλης με το ελικόπτερο, να κάνει εκλογές ο Κούλης με δανεικά και λεφτά του κρατικού κορβανά που θέλει να είναι αγύριστα, για να χτίζονται βίλες και να παίρνονται μίζες. Γιατί οι φόροι είναι ιεροί και μην αρχίσω τώρα για την ανικανότητα όλων των πολιτικών στην Ελλάδα και το μη σεβασμό τους στους κόπους των Ελλήνων που πληρώνουν με αίμα πολλές φορές, αυτούς τους φόρους. Με Σκανδιναβική λογική η Ελλάδα αντίστοιχα θα έπρεπε να έχει αιρκοντίσιον σε κάθε σπίτι.\nΣυνήθως δεν θέλω να κάνω συγκρίσεις γιατί απλά δεν γίνονται, αλλά στην Ελλάδα υπάρχουν δυο χοντρές παρεξηγήσεις, οι πολιτικοί δεν εκλέγονται για να πάρουν θεσούλα και να εξασφαλίσουν το μέλλον τους, κοντοχωριανούς, παιδιά και ξαδέλφια (ακούς Αντωνάκη;), αλλά για να υπηρετήσουν αυτούς που τους ψήφισαν - με το «υπηρετήσουν» με κεφαλαία - και οι φόροι δεν πληρώνονται από τον κοσμάκη για να φτιάχνουν αυτοί ίματζ, καριέρες ή να εκπληρώσουν την κάθε τους ονείρωξη. Το γεγονός ότι υπάρχει κόσμος αυτή τη στιγμή στην Ελλάδα που ζει σε παγωμένα σπίτια γιατί δεν μπορεί να αντιμετωπίσει τα έξοδα δεν επιβαρύνει κανέναν Σόιμπλε, καμία Μέρκελ ή Λαγκάρντ και κανένα ΔΝΤ, επιβαρύνει τους Έλληνες πολιτικούς που δεν τους ενδιαφέρουν οι πολίτες.\nΤρίτη, 20 Δεκέμβριος 2016 08:48\nΕκείνη & Εκείνος ξανά για τα παιδιά και τα παιχνίδια\nΕκείνη & Εκείνος επιστρέφουν Χριστουγεννιάτικα στο θέμα, παιχνίδια. Μόνο που αυτή τη φορά προσπαθούν να το κοιτάξουν σαν παιδιά ή καλύτερα με τα μάτια των παιδιών τους. Κι όχι μόνο τα παιχνίδια αλλά και πόσο αντιλαμβάνονται αυτά τα παιδιά τον κόσμο γύρω τους ακόμα κι αυτό το κόσμο των μνημονίων.\nΤρίτη, 13 Δεκέμβριος 2016 09:43\nΕκείνη & Εκείνος με στειρωμένα δημιουργικότητας παιχνίδια\nΕκείνη & Εκείνος μπαίνουν στο Χριστουγεννιάτικο πνεύμα και στην αγορά παιχνιδιών για τα παιδιά από την …ανάποδη. Στείρα, μη δημιουργικά παιχνίδια, πολυδιαφημιζόμενα στη τηλεόραση και τις περισσότερες φορές στατικά, που στερούν από το παιδί ότι πιο πολύτιμο προσφέρει αυτή η ηλικία, τη φαντασία και τη δημιουργία.\nΤρίτη, 06 Δεκέμβριος 2016 09:10\nΕκείνη & Εκείνος, επιχειρήστε …ΝΟΤ\nΕκείνη & Εκείνος μιλάνε για την ανάπτυξη της επιχείρησης και την γραφειοκρατία, ελληνιστή: της πουτ@ν@ς το κάγκελο. Και συγκρίνουν κι όλας! Με Φινλανδικά κάγκελα.\nΤρίτη, 29 Νοέμβριος 2016 07:58\nΕκείνη & Εκείνος μεσ’ την πλημμύρα\nΕκείνος διαβάζει ανταποκρίσεις ενώ Εκείνη βλέπει από κοντά τα σχολεία να κλείνουν λόγω …πλημμύρας. Όλα αυτά σε ένα κράτος ανίκανο να υπερασπιστεί τον πολίτη του ακόμα και σε αυτά που γνωρίζει και περιμένει. Ένα κράτος που μια βροχή το γονατίζει.\nΤρίτη, 15 Νοέμβριος 2016 09:16\nΕκείνη & εκείνος για μια σταγόνα νερό\nΕκείνος βάζει τους αριθμούς κι εκείνη ένα …άλογο. Αλλά και οι δυο μιλάνε για το νερό. Για το πιο πολύτιμο αγαθό που ευτελίζεται και καταστρέφεται καθημερινά. Από εμάς του ίδιους σε ρυθμούς αυτοκτονικούς. Κι όταν δεν το καταστρέφουμε, το ιδιωτικοποιούμε!!!\nΤρίτη, 01 Νοέμβριος 2016 10:52\nΕκείνη & Εκείνος για την εξέλιξη και τα πισωγυρίσματα\nΕκείνη & Εκείνος από την αντιστροφή σήμερα, με Εκείνον να ξεκινάει με γκρίνια πάλι για την εξέλιξη που τη θέλει αλλά τα πισωγυρίσματα που αυξάνονται.\nΤρίτη, 18 Οκτώβριος 2016 08:45\nΕκείνη & Εκείνος περί Τραμπούκου και ΜΜΕ\nΟ & Εκείνος ξεκινάει και Εκείνη ακολουθεί για σήμερα και οι δυο στραμμένοι στα διάφορα Τραμπουκικά που συμβαίνουν από την άλλη πλευρά του ωκεανού και λίγο …από δω!\nΤρίτη, 11 Οκτώβριος 2016 08:47\nΕκείνη & Εκείνος, φύλλα φθινοπωρινά\nΕκείνη & Εκείνος «ζουν» τις εποχές μαζί με τα φθινοπωρινά φύλλα που πέφτουν.\nΤρίτη, 04 Οκτώβριος 2016 06:52\nΕκείνη & Εκείνος σε ρυθμούς τρίτης ηλικίας\nΕκείνη & Εκείνος μιλάνε για την τρίτη ηλικία, τις ανάγκες της, το κράτος και της ελληνικής πραγματικότητας σε σχέση με δύση και βορρά.\nΤρίτη, 20 Σεπτέμβριος 2016 08:31\nΕκείνη & Εκείνος για το δικαίωμα ή όχι στη ζωή\nΕκείνη & εκείνος μιλάνε για το δικαίωμα στη ζωή, για τη σεξουαλική διαπαιδαγώγηση και την διαφορετικότητα και συμφωνούν σε πολλά.\nΤρίτη, 13 Σεπτέμβριος 2016 08:57\nΕκείνη & Εκείνος πάνε χωριό!\nΕκείνη & Εκείνος ψάχνουν τη πραγματικότητα της ελληνικής επαρχίας, που μόνο μικρό σπίτι στο λιβάδι δεν είναι.\nΤρίτη, 06 Σεπτέμβριος 2016 10:04\nΕκείνη & Εκείνος, Grand Τραμπουkismο\nΕκείνη & Εκείνος ξαναγυρνάνε στο θέμα παιδική ηλικία. Αλλά πoια παιδική ηλικία; Όχι αυτή με τα ροδοπέταλα, τα γλειφιτζούρια και τις κούνιες που βλέπουμε στις ταινίες και στη τηλεόραση, αλλά σε αυτή με τους δυνάστες που πολλές φορές ζούνε τα παιδιά μας σήμερα.\nΤρίτη, 30 Αύγουστος 2016 09:33\nΕκείνη & Εκείνος παιδεύονται για τη παιδεία\nΕκείνη & Εκείνος που θα είναι Εκείνος & Εκείνη για σήμερα, με σκέψεις παιδεμένες, παιδευόμενοι με τη παιδεία!\nΤρίτη, 23 Αύγουστος 2016 08:54\nΕκείνη & Εκείνος μαθαίνουν γράμματα\nΕκείνη & εκείνος θυμούνται τα πρώτα τους χρόνια στο σχολείο, τους πρώτους δασκάλους και βασικά τους συμμαθητές. Εκείνη & εκείνος εκπαιδεύονται!\nΤρίτη, 16 Αύγουστος 2016 08:31\nΕκείνη & Εκείνος διακοπάρουν\nΕκείνη μιλάει για την χαμένη τιμή των διακοπών & Εκείνος για τη σχιζοφρένεια της απόστασης. Και οι δύο από-τιμούν την εμπειρία.\nΤρίτη, 02 Αύγουστος 2016 05:02\nΕκείνη & Εκείνος, βουνό ή θάλασσα;\nΕκείνη & Εκείνος ανασύρουν αναμνήσεις, μυρωδιές και αισθήσεις από περασμένα καλοκαίρια για να βρουν τι είναι διακοπές, βουνό ή θάλασσα; Η μήπως όλα είναι θέμα καλής παρέας;\nΤρίτη, 26 Ιούλιος 2016 07:27\nΕκείνη & Εκείνος και ο τρόμος\nΕκείνος έχει κόρη που καθημερινά είναι θύμα για τις ελληνικές της ρίζες και φοβάται, εκείνη ανησυχεί για ένα μέλλον σκοτεινό που έρχεται. Και οι δυο κοιτάνε προς Μόναχο μεριά.\nΤρίτη, 19 Ιούλιος 2016 07:20\nΕκείνη & Εκείνος περί υγείας\nΣήμερα ξεκινάει & Εκείνος από τη Σκανδιναβία και συνεχίζει Εκείνη από Ελλάδα. Συμπέρασμα; Είναι να μην αρρωστήσεις στην Ελλάδα και το τυρί ήταν μουχλιασμένο.\nΤρίτη, 12 Ιούλιος 2016 07:22\nΕκείνη & Εκείνος για τους δεκαεπτάρηδες\nΕκείνη & Εκείνος σήμερα μιλάνε για την ψήφο στα δεκαεπτά, για την κομματοποίηση στα σχολεία και για ψήφο γενικότερα.\nΤρίτη, 05 Ιούλιος 2016 08:03\nΕκείνη & Εκείνος πάνε κεφάτοι στο Μαρινόπουλο\nΕκείνη τρέμει για το μέλλον των 13,000 εργαζομένων & Εκείνος μιλάει για το μαυραγορίτικο παρελθόν και το κλέψε-όλα παρόν του τρίκυκλου στο προαύλιο των Μαρινοπουλαίων.\nΤρίτη, 28 Ιούνιος 2016 07:09\nΕκείνη & Εκείνος & η παλιά γειτονιά\nΕκείνη μετακόμισε Αθήνα, στην παλιά του γειτονιά & Εκείνος …του λείπει η γειτονιά του, έτσι απλά.\nΤρίτη, 21 Ιούνιος 2016 06:35\nΕκείνη & Εκείνος για τη μέρα των προσφύγων\nΕκείνη δικαιολογημένα απούσα …πάλι – που είναι η σύνδεση οεο; - & Εκείνος με σκέψεις για τη προσφυγιά, λόγω της παγκόσμιας ημέρας προσφύγων.\nΤρίτη, 14 Ιούνιος 2016 07:45\nΕκείνη & Εκείνος, από Ορλάντο μέχρι τη Γέφυρα Θεσσαλονίκης\nτης Κατερίνας Χαρίση και του Θάνου Καλαμίδα.\nΕκείνη συνεχίζει να βρίσκεται σε …υποχρεωτική απουσία λόγο μετακόμισης & Εκείνος μιλάει για τη πικρή γεύση που ένιωσε από Ορλάντο μέχρι Γέφυρα Θεσσαλονίκης.\nΤρίτη, 07 Ιούνιος 2016 07:20\nΕκείνη & Εκείνος για έναν πατέρα\nΕκείνη δικαιολογημένα απούσα, σε φάση μετακόμισης και αναζήτησης σύνδεσης με το διαδίκτυο & Εκείνος νιώθοντας τον πόνο ενός πατέρα που έχασε το παιδί του.\nΤρίτη, 31 Μάιος 2016 07:37\nΕκείνη & Εκείνος για τον ελληνισμό του εξωτερικού\nΕκείνη κι εκείνος ασχολούνται με τους συμπατριώτες του εξωτερικού, εκείνη μέσα από αναμνήσεις της κι εκείνος μέσα από την πραγματικότητά του.\nΤρίτη, 24 Μάιος 2016 07:58\nΕκείνη & Εκείνος απορούν με τους Έλληνες\nγράγουν η Κατερίνα Χαρίση και ο Θάνος Καλαμίδας.\nΕκείνη & Εκείνος αφουγκράζονται τη πραγματικότητα και την ίδια στιγμή βλέπουν να εξελίσσεται γύρω τους ένα θέατρο σκιών που λέγεται πολιτική, ενημέρωση, πληροφόρηση…\nΤρίτη, 17 Μάιος 2016 07:07\nΕκείνη & Εκείνος περί ενημέρωσης\nΕκείνη & Εκείνος μπλέκουν με το προσωπικό μας μικρόκοσμο και το καθημερινό βομβαρδισμό ενημέρωσης και πληροφόρησης. Με τα πως και τα γιατί, τα ναι και τα αλλά.\nΤρίτη, 03 Μάιος 2016 07:36\nΕκείνη & Εκείνος & η μικρή Μαρία\nΕκείνη, δικαιολογημένη απούσα λόγω ανωτέρω Πασχαλινής βίας κι εκείνος ασχολείται με τη Μικρή Μαρία που εξαφανίστηκε για 24 ώρες.\nΤρίτη, 26 Απρίλιος 2016 05:46\nΕκείνη & Εκείνος αν ήταν πρωθυπουργοί\nΕκείνος σήμερα ξεκινά και σκέφτεται τι θα έκανε …αν ήταν πρωθυπουργός. & Εκείνη έρχεται με φόρα να βάλλει σε όλα φωτιά και να το πιάσει απ την αρχή.\nΤρίτη, 19 Απρίλιος 2016 05:44\nΕκείνη & Εκείνος ρωτάνε και σκέφτονται\nΕκείνη & Εκείνος ρωτάνε, σκέφτονται και αναρωτιούνται. Με τέτοιο σήμερα πως άραγε θα είναι το αύριο; Που πάμε;\nΤρίτη, 12 Απρίλιος 2016 07:42\nΕκείνη & Εκείνος για λίγη αξιοπρέπεια\nΕκείνη & Εκείνος, αλλά κυρίως εκείνη, αυτή τη φορά μιλάνε για ανεργία και για την αξιοπρέπεια που κάποιοι κλέβουν από αυτούς που είναι καταδικασμένοι σε ανεργία σε μια Ελλάδα χωρίς δουλειές και κράτος.\nΤρίτη, 05 Απρίλιος 2016 08:41\nΕκείνη & Εκείνος δεν καταλαβαίνουν\nΕκείνη ψάχνει στο άδειο πορτοφόλι πως θα πληρώσει κι εκείνος δείχνει πόσο αμείλικτοι μπορούν να γίνουν οι αριθμοί όσο κι αν τους κρύβεις. Και οι δυο προσπαθούν να καταλάβουν. Ποιος νοιάζεται!\nΤρίτη, 29 Μάρτιος 2016 09:13\nΕκείνη & Εκείνος, ανθρωπιστικά αλληλέγγυοι\nΕκείνη δηλώνει δικαιολογημένη απουσία κι εκείνος παίρνει κάτι που εκείνη είχε γράψει λίγες βδομάδες πριν, για να προσθέσει μερικές κουβέντες ακόμα. Πασχαλινές κουβέντες.\nΤρίτη, 22 Μάρτιος 2016 08:49\nΕκείνη & Εκείνος, φαγητό και στέγη\nΕκείνη & Εκείνος μεταφέρονται στο τόπο και στο χρόνο, στο χτες και στο σήμερα, στο πεινούσα, πεινάω, πεινώ. Στο κεραμίδι στο κεφάλι μέχρι στο δρόμο και στο πεζοδρόμιο. Στη Ελλάδα που κανένας δεν θέλει να βλέπει.\nΤρίτη, 15 Μάρτιος 2016 10:05\nΕκείνη & εκείνος με βιβλία, εκδόσεις και συγγραφείς\nΕκείνη & Εκείνος σήμερα αποφάσισαν να πάνε βιβλιοπωλείο και τα πιάσανε όλα τα θέματα μαζεμένα, ή τουλάχιστον κάνανε την αρχή γιατί το θέμα βιβλίο στην Ελλάδα είναι μεγάλο και ένα άρθρο δεν θα φτάσει για να καλύψει τόσες πληγές.\nΤρίτη, 08 Μάρτιος 2016 10:33\nΕκείνη & Εκείνος πάνε υγεία\nΕκείνη & Εκείνος σήμερα, ημέρα της γυναίκας, έχουν γράψει κατεβατά αλλά δεν είναι για τη γυναίκα, είναι για όλους μας, άντρες και γυναίκες. Είναι θέματα υγείας. Και αυτό το θέμα δεν αναγνωρίζει άντρα, γυναίκα η παιδί. Αν σε βρει είναι υπερ της απόλυτης ισότητας. Σε βαράει αλύπητα.\nΤρίτη, 01 Μάρτιος 2016 09:19\nΕκείνη & Εκείνος, προσφυγικά\nΕκείνη & Εκείνος, σήμερα συγκρατούν με πολύ κόπο τον θυμό τους με όσα συμβαίνουν με θύματα τους πρόσφυγες, εντός και εκτός των συνόρων, συρματοπλεγμάτων και συνειδήσεων.\nΤρίτη, 23 Φεβρουάριος 2016 10:39\nΕκείνη & Εκείνος, το ράσο κι ο παππάς\nΕκείνος θυμάται τον τηλεοπτικό Καζαντζάκη κι Εκείνη χάνεται σε ανθρώπους και ανθρωποφάγους. Και οι δυο μιλάνε για τον παππά που δεν τον κάνει το ράσο και τον … παπά-Γρηγόρη της Λυκόβρυσης.\nΤρίτη, 16 Φεβρουάριος 2016 09:14\nΕκείνη & Εκείνος μόνος, για ένα βίντεο\nγράφει ο Θάνος Καλαμίδας και η Κατερίνα Χαρίση.\nΕκείνη & Εκείνος, μόνο που σήμερα λείπει Εκείνη …βρίσκεται εκτός ιντερνετικών αιθέρων. Έτσι θα επιτρέψετε σε μένα να γκρινιάξω σόλο και α-καπέλα.\nΤρίτη, 09 Φεβρουάριος 2016 09:03\nΕκείνη & Εκείνος, Όχι άλλο σκουπίδι\nΕκείνη & Εκείνος στην αντίστροφη. Σήμερα ασχολούνται με σκουπίδια και ανακύκλωση. Από το σπίτι στο δρόμο και πίσω στο σπίτι.\nΤρίτη, 02 Φεβρουάριος 2016 07:39\nΕκείνη & εκείνος μιλάνε για ένα Νόμπελ μα ποιο Νόμπελ;\nΠρόταση για το Νόμπελ Ειρήνης 2016 με μια 85χρονη, ένα 40χρονο και την Σούζαν Σάραντον, Εκείνη & Εκείνος έχουν πολλά να πουν και για τα πριν και για τα μετά\nΤρίτη, 26 Ιανουάριος 2016 09:14\nΕκείνη & Εκείνος περί ανάγνωσης και εκ-παίδευσης\nΕκείνη μαθαίνει να διαβάζει ενώ Εκείνος εκ-παιδεύεται και παιδεύει. Αυτή τη φορά οι δυο τους συναντώνται με θέμα την ανάγνωση, το βιβλίο και την εκ-παίδευση. Τα αποτέλεσμα …παιδευτικό.\nΤρίτη, 19 Ιανουάριος 2016 11:11\nΕκείνη & Εκείνος: Ο βιασμός της παρενόχλησης\nΣήμερα Εκείνη & Εκείνος ανάποδα, δηλαδή Εκείνος & Εκείνη, μιλάνε για σεξουαλική παρενόχληση, καμάκια και βιασμό. Όλα με αφορμή αυτά που συνέβησαν με πρόσφυγες σε Γερμανική πόλη και πως προβλήθηκαν από τα ΜΜΕ (ξένα και εγχώρια) παραφρασμένα.\nΤρίτη, 05 Ιανουάριος 2016 09:40\nΕκείνη & Εκείνος πάνε δημόσιες υπηρεσίες\nΕκείνη & εκείνος πήγαν εφορία …και δημαρχείο και ΤΕΒΕ, σε άλλες χώρες, σε άλλους τόπους. Αλλά το δημόσιο δημόσιο κι ο θυμός ο ίδιος!\nΤρίτη, 29 Δεκέμβριος 2015 09:47\nΕκείνη & Εκείνος, οι πληγές που δεν επουλώνονται\nΣήμερα πάμε ανάποδα, Εκείνος ξεκινά να γκρινιάζει & Εκείνη απαντά, σκέφτεται, κρίνει και …γκρινιάζει! Κι οι δυό προσπαθούν να κλείσουν πληγές.\nΚαλήν εσπέραν άρχοντες από εκείνη & εκείνον\nΧριστουγεννιάτικοι σήμερα εκείνη κι εκείνος. Μόνο που δεν είναι Χριστούγεννα με φωτεινά λαμπιόνια και γυαλιστερά στολίδια. Είναι από αυτά τα κάλαντα που πολλοί θα κάνουν ότι δεν θέλουν να τα ακούσουν.\nΤρίτη, 15 Δεκέμβριος 2015 08:54\nΕκείνη & Εκείνος αναρωτιούνται που ζει η Ελλάδα\nΕκείνη προσπαθεί να καταλάβει κι εκείνος βλέπει την Ελλάδα του ‘60 που δεν θέλει να θυμάται. Και οι δυο αδύναμοι σε μια Ελλάδα με απελπισία κι αδιέξοδα πονάνε ο καθένας με τρόπο του.\nΤρίτη, 08 Δεκέμβριος 2015 08:15\nΜονο εκείνος οικολογικά\nΣήμερα το Εκείνη & εκείνος θα είναι μόνο εκείνος κι αυτό λόγο έκτακτης επικαιρότητας από το τη πόλη του φωτός. Γυρίζοντας λοιπόν μετά από μια ακόμα κουραστική μέρα στο χώρο που γίνεται η παγκόσμια συνάντηση για το περιβάλλον στο ξενοδοχείο, αποφάσισα να δω το γίνεται στην Ελλάδα και έπεσα στον …Λεβέντη.\nΔυσκολεύομαι να το εξηγήσω. Μένεις κοιτώντας την οθόνη του κομπιούτερ και φέρνοντας στο μυαλό σου αυτά που έζησες όλη μέρα, αυτά που άκουσες και αυτούς που είδες και σου ‘ρχεται να αρχίσεις τα χαστούκια στον εαυτό σου. Ξέρετε όταν σκεφτόμουν πώς να σας γράψω για τη σημερινή μέρα είχα πολλά και διάφορα στο μυαλό μου. Είχα σκοπό να σας αναλύσω το τελευταίο σχέδιο για οικονομική ενέργεια των Σκανδιναβών, για τα υδροηλεκτρικά σχέδια μερικών Αφρικανών, ακόμα και κάτι που ανατρίχιασε εμένα, το θέμα της καλής ραδιενέργειας.\nΤρίτη, 01 Δεκέμβριος 2015 08:38\nΓια μια τυρόπιττα\nΠότε το διαδίκτυο έγινε ενημέρωση και πότε αντικατέστησε τηλεόραση και εφημερίδες και πιο σημαντικό, που είναι οι δημοσιογράφοι; Εκείνη & εκείνος σε ύφος προσωπικό σας ενημερώνουν διαδικτυακά για την διαδικτυακά ενημέρωση.\nΤρίτη, 24 Νοέμβριος 2015 08:26\nΕκείνη & εκείνος: Συνήθεια στην αδικία\nΌλο και πιο θλιμμένους ανθρώπους βλέπω γύρω μου. Έχοντες και μη έχοντες. Έτσι. Παλιά οι έχοντες ήταν οι πλούσιοι, οι μη έχοντες ήταν οι φτωχοί. Παλιά οι πλούσιοι είχαν ακίνητα, εξοχικά, αυτοκίνητα, κάρτα μέλους στα καζίνο και φιλαράκι το διευθυντή του ξενοδοχείου που χρυσοπλήρωναν κάθε χρόνο για τις διακοπές. Παλιά οι φτωχοί είχαν το μισθουδάκι τους, το αμαξάκι στο οποίο στριμώχνονταν πέντε και χτυπούσαν εξάωρα ταξίδια για να φτάσουν σε όποιο ξενοδοχείο είχε τις καλύτερες τιμές- και δεν είχαν φιλαράκι το διευθυντή. Είχαν μόνο το σπίτι που μένανε, και κάποιοι δεν είχαν ούτε απ’ αυτό. Νοικάρηδες μια ζωή. Τα σαλόνια στα κυριλάτα ρεστοράν, και τα αλώνια στα τσιπουράδικο, για ένα 25αράκι στον πάγκο και μια πράσινη ντομάτα τουρσί. Who cares, όλα καλά.\nΤετάρτη, 18 Νοέμβριος 2015 08:55\nΕκείνη & Εκείνος: Μια φωτογραφία\nΕκείνο το βράδυ κοιμήθηκα νωρίς γιατί δεν έχω συχνά την ευκαιρία να κοιμάμαι νωρίς, ούτε καν να κοιμάμαι αρκετά. Κοιμήθηκα και ξύπνησα 9 ώρες αργότερα και συνειδητοποίησα ότι δεν είχα γυρίσει καν πλευρό. Τόσο ωραίος ύπνος. Και το πρωί, η ίδια ακολουθία κινήσεων, με κλειστά μάτια και μυαλό που ακόμα κοιμάται: Καφές δυνατός και το πρώτο τσιγάρο της ημέρας μπροστά στην οθόνη. Και βλέπω μια οθόνη στα χρώματα της Γαλλίας.


Τι χρώμα κοστούμι να πάρω: Προτάσεις και ιδέες ανάλογα με την περίσταση - Prince Stores\nΤι χρώμα κοστούμι να πάρω: Προτάσεις και ιδέες ανάλογα με την περίσταση\nPosted by prince 21/02/2022 0 Comment(s) Blog,\nΤο κεφάλαιο κοστούμι είναι οπωσδήποτε κάτι που θα απασχολήσει κάθε άνδρα στη ζωή του αρκετές φορές. Είτε επειδή παντρεύεται είτε επειδή ξεκίνησε να εργάζεται σε ένα απαιτητικό στιλιστικά εργασιακό περιβάλλον ή πρέπει να παρευρεθεί σε μια επίσημη εκδήλωση, το σίγουρο είναι ότι η επιλογή του κοστουμιού θα παίξει καθοριστικό ρόλο στις τελικές εντυπώσεις για την εμφάνισή του.\nΤο πρώτο ίσως πράγμα που θα σας απασχολεί στη διαδικασία της επιλογής είναι το χρώμα του κοστουμιού. Και όχι άδικα, αφού το χρώμα είναι το πρώτο και το κυριότερο χαρακτηριστικό που πρέπει να προσέξετε.\nΑς δούμε, λοιπόν, παρακάτω σύμφωνα με τους ειδικούς των καταστημάτων Prince Stores ποια είναι τα πιο ταιριαστά χρώματα για κάθε περίσταση.\nΤο κοστούμι του γαμπρού είναι το πιο επίσημο ένδυμα, οπότε και το χρώμα του ακολουθεί αυτή τη λογική. Οι πιο διαχρονικές, λοιπόν, επιλογές είναι το μαύρο ή το σκούρο μπλε που είναι ιδανικές για χειμερινό γάμο. Για ανοιξιάτικο ή καλοκαιρινό γάμο, ειδικά αν αυτός γίνεται μεσημέρι, προτείνουμε ως ενδιαφέρουσα εναλλακτική το γκρι χρώμα, το μπλέ ραφ ή το μπλέ ρουά το οποίο ταιριάζει σε όλους και δίνει μία πιο χαλαρή νότα στην εμφάνιση.\nΔείτε τη μεγάλη μας ποικιλία σε γαμπριάτικα κοστούμια σε πολλές αποχρώσεις των παραπάνω χρωμάτων, για να βρείτε αυτήν ακριβώς που σας ταιριάζει, παράλληλα έχουμε δημιουργήσει και μία ειδική κατηγορία για καλοκαιρινά γαμπριάτικα κοστούμια, που σίγουρα θα βρείτε ενδιαφέρον.\nΤο επίσημο κοστούμι είναι ένα ρούχο που θα το φορέσετε πολύ, αν συχνάζετε σε επίσημες εκδηλώσεις αλλά και αν αυτό είναι το dress code στο εργασιακό σας περιβάλλον. Σε αυτή την περίπτωση, καλό είναι να έχετε κοστούμια στα τρία βασικά χρώματα: γκρι, καφέ/μπεζ και μπλε. Φυσικά, εδώ υπάρχουν δεκάδες παραλλαγές στις αποχρώσεις και το στυλ.\nΤο μπλε κοστούμι, για γάμο ή μη, μπορείτε να το επιλέξετε σε λίγο πιο ανοιχτό τόνο, όπως το navy blue. Πρόκειται για μία απόχρωση που αναδεικνύει όλους τους τόνους δέρματος και έχει το έξτρα πλεονέκτημα ότι ταιριάζει με πολλά ακόμα χρώματα. Έτσι, στα παπούτσια και τη γραβάτα ταιριάζει τόσο το μαύρο όσο και το καφέ ή ακόμα και το μπορντό χρώμα για μεγαλύτερη ποικιλία.\nΤο γκρι κοστούμι είναι μία στιλιστική επιλογή που έχει κάνει δυναμικά την εμφάνισή της τα τελευταία χρόνια και όχι άδικα, αφού είναι λιγότερο επίσημο από το μαύρο, αλλά αρκετά επίσημο, ώστε να μπορεί να φορεθεί είτε βρίσκεστε σε business περιβάλλον ή αν είστε καλεσμένος σε γάμο ή βάπτιση. Μάλιστα, έχει μεγάλο εύρος σε αποχρώσεις -από ανοιχτό γκρι του πάγου ως ανθρακί-, ώστε να ταιριάζει ανάλογα με την εποχή και το επίπεδο επισημότητας.\nΤο καφέ μπορεί να θεωρείται από πολλούς δύσκολο χρώμα, όμως στην πραγματικότητα δεν είναι και τόσο, γιατί προσαρμόζεται στο στυλ και τις ανάγκες σας. Ένα σκούρο καφέ κοστούμι είναι ιδανικό για άνδρες με ανοιχτόχρωμη επιδερμίδα και συνδυασμένο με λευκό πουκάμισο γίνεται όσο επίσημο απαιτείται. Από την άλλη, το καφέ ταμπά είναι πιο casual και πρωινή επιλογή, ενώ το μπεζ ταιριάζει σε άνδρες με σκουρόχρωμη επιδερμίδα ως μια πιο «θερμή» εναλλακτική στο γκρι.\nΤο casual κοστούμι είναι το πιο ανεπίσημο ένδυμα, στα πλαίσια πάντα των προσεγμένων εμφανίσεων. Ένα πιο χαλαρό εργασιακό περιβάλλον ή μια βραδινή έξοδος είναι οι κατάλληλες συνθήκες, για να φορέσετε ένα casual κοστούμι.\nΣαφώς, σε τέτοιες περιστάσεις μπορείτε να επιλέξετε και ένα από τα προηγούμενα κοστούμια, όπως το ανοιχτό γκρι ή καφέ. Μπορείτε, όμως, να κάνετε και λίγο πιο τολμηρές επιλογές με καρό ή ριγέ σχέδια που συνδυάζονται με το ίδιο παντελόνι ή ακόμα και με μονόχρωμο.\nΔείτε στο Prince Stores τη μεγάλη μας ποικιλία σε ανδρικά κοστούμια business και casual άριστης ποιότητας σε εξαιρετικά προσιτές τιμές.


ΑΓΩΝΕΣ ΑΓΟΝΟΙ - Ειδήσεις - νέα - Το Βήμα Online\nΗ ανάπαυλα του καλοκαιριού δεν φαίνεται να άμβλυνε τις αντιθέσεις, ούτε να εξημέρωσε τις πολιτικές δυνάμεις του τόπου.\n9 Σεπτεμβρίου 2017, 09:12 Ενημερώθηκε: 10 Σεπτεμβρίου 2017, 05:45\nΑντιθέτως, ηγεσίες και κόμματα επανήλθαν το φθινόπωρο με διαθέσεις εξουσιαστικές και άκρως επιθετικές.\nΠρώτη και καλύτερη η κυβέρνηση, του Πρωθυπουργού προεξάρχοντος, ο οποίος αντιμετωπίζει τη νέα περίοδο ως οιονεί προεκλογική.\nΚυριαρχείται ο Πρωθυπουργός από εξουσιαστικό σύνδρομο και δείχνει να αντιμετωπίζει το προσεχές δωδεκάμηνο ως απολύτως προπαρασκευαστικό της επόμενης εκλογικής αναμέτρησης, ανεξαρτήτως τού πότε αυτή θα γίνει.\nΟι περισσότερες των κινήσεών του στοχεύουν στο εκλογικό σώμα, η ρητορική είναι αντίστοιχη και η επιχειρηματολογία επίσης.\nΕγκαίνια, κορδέλες, επισκέψεις, υποσχέσεις και δημόσιες εμφανίσεις, όλες με επικοινωνιακό πρόσημο και με διάθεση επανάκαμψης ή επικράτησης κατά πάντων.\nΑκόμη και η πρόσφατη αρθρογραφία του διεκδικητική ήταν, τις διεργασίες στην Κεντροαριστερά θέλησε να προκαταλάβει και να δηλώσει αυθεντικός ερμηνευτής και διάδοχος του πολιτικού χώρου που δημιούργησε ο Ανδρέας Παπανδρέου.\nΚαι από τη στιγμή που πρώτος ανοίγει τον χορό ο Πρωθυπουργός, προσαρμόζονται άπαντες αναλόγως.\nΗ αγωνία επανάκαμψης της κυβερνητικής παράταξης παρασύρει σε αντίστοιχες πολωτικές διεκδικήσεις το κόμμα της αξιωματικής αντιπολίτευσης, για να μη μιλήσουμε για τον ευρύτερο χώρο της Κεντροαριστεράς, ο οποίος έτσι κι αλλιώς βρίσκεται σε διαδικασία ανασυγκρότησης, η οποία εκ των πραγμάτων τον οδηγεί σε επιθετική στάση και ρητορική.\nΑποτέλεσμα όλων των παραπάνω είναι η διαμόρφωση κλίματος έντονης πολιτικής αντιπαράθεσης στη χώρα. Το οποίο αν μη τι άλλο είναι επικίνδυνο στις παρούσες εύθραυστες οικονομικές συνθήκες.\nΚακά τα ψέματα, η χώρα δεν έχει ακόμη ορθοποδήσει, ούτε έχει ξεφύγει από τη θηλιά της κρίσης, για να αποδυθεί σε πολυτελείς αγώνες άγονους, σαν κι αυτούς που προπαρασκευάζει το πολιτικό μας σύστημα.\nΕκκρεμεί ακόμη η τρίτη αξιολόγηση, επιβάλλεται η ανασύνταξη του τραπεζικού τομέα ώστε να επαναχρηματοδοτηθεί υποτυπωδώς ο ιδιωτικός τομέας, να εξασφαλιστούν επιπλέον συνθήκες δημοσιονομικής σταθερότητας που θα επιβάλουν σε εταίρους και δανειστές την επαναρύθμιση του χρέους και βεβαίως να ανακτηθεί η εμπιστοσύνη που θα επιτρέψει την προσέλκυση ξένων επενδύσεων και την εισροή διεθνών κεφαλαίων, των μόνων ικανών να εγγυηθούν την ανάκαμψη και την ανάπτυξη της ελληνικής οικονομίας.\nΜε αυτές τις τόσο κρίσιμες και θεμελιακές για την έξοδο της χώρας εκκρεμότητες όντως φαντάζουν πολυτελείς οι προετοιμαζόμενοι πολιτικοί αγώνες. Οι οποίοι κατά πάσα βεβαιότητα θα αποδειχθούν άγονοι και πιθανότατα ζημιογόνοι αν τελικώς επικρατήσουν των πραγματικών προτεραιοτήτων της χώρας.


Η ΝΕΑ BMW ΣΕΙΡΑ 1 ΠΑΡΟΥΣΙΑΣΤΗΚΕ ΓΙΑ ΠΡΩΤΗ ΦΟΡΑ ΣΤΟ ΠΛΑΙΣΙΟ ΔΗΜΟΣΙΟΓΡΑΦΙΚΗΣ ΠΑΡΟΥΣΙΑΣΗΣ ΣΕ Ο,ΤΙ ΑΦΟΡΑ ΤΟ ΣΥΝΟΛΟ ΤΩΝ ΧΩΡΩΝ ΤΗΣ ΝΟΤΙΟΑΝΑΤΟΛΙΚΗΣ ΕΥΡΩΠΗΣ ΣΤΗΝ ΕΛΛΑΔΑ. ΑΝΑΛΥΟΥΜΕ ΤΟ ΝΕΟ ΜΙΚΡΟΜΕΣΑΙΟ ΤΗΣ BMW ΠΟΥ ΑΝΟΙΓΕΙ ΕΝΑ ΚΑΙΝΟΥΡΓΙΟ ΚΕΦΑΛΑΙΟ ΓΙΑ ΤΗ ΦΙΡΜΑ.\nΚαινούργιο γιατί όντας βασισμένη στην προσθιοκίνητη πλατφόρμα του BMW Group η BMW Σειρά 1 αποχαιρετά την κίνηση στους πίσω τροχούς. Προσθιοκίνητη λοιπόν η νέα Σειρά 1 και κατά περίπτωση τετρακίνητη. Αρχής γενομένης με τις διαστάσεις, η BMW F40 (όπως είναι η κωδική ονομασία της νέας Σειράς 1) διαπιστώνουμε από το παρακάτω γράφημα ότι είναι ελάχιστα πιο συμπαγής από την προηγούμενη, με μικρότερο μεταξόνιο στα 2,67 μέτρα όμως το γεγονός ότι η καμπίνα είναι «τραβηγμένη προς τα πίσω έχει επιτρέψει την αύξηση του χώρου των πίσω επιβατών κατά 33 mm και την αύξηση του χώρου αποσκευών κατά 20 λίτρα. Επίσης οι πίσω επιβάτες κάθονται υψηλότερα κάτι που σημαίνει καλύτερη ορατότητα αλλά και πιο εύκολη επι/αποβίβαση.\nΣε ό,τι αφορά τις εκδόσεις κάθε μια από τις 5 (βασική, Luxury, Sport, MSport και Μ) έχει διαφορετικά αισθητικά στοιχεία που καθιστούν διακριτές τις σειρές εξοπλισμού, όπως φαίνεται στην παρακάτω εικόνα.\nΗ ψηφιοποίηση του περιβάλλοντος οδηγού πραγματοποιείται τόσο με την ύπαρξη οθονών για τις απεικονίσεις όσο και μέσω συστημάτων διασυνδεσιμότητας και ασφαλείας. Έτσι συναντάμε τρία επίπεδα σε ό,τι αφορά τις οθόνες με τον πίνακα οργάνων να είναι στις 5,1 ή 10,25 ίντσες, την οθόνη πολυμέσων στις 8,8 ή στις 10,25 ίντσες, και την ύπαρξη συστημάτων head-up display, Πλοήγησης και controller.\nΥπάρχουν επίσης πακέτα εξοπλισμού για το λανσάρισμα στην ελληνικής αγορά, Sport Line Advanced, Connected Advanced, Connected και Exclusive. Οι τιμές είναι εξαιρετικά ελκυστικές με την 118i με κινητήρα βενζίνης 1.5 Τ, απόδοσης 140 ίππων να κοστίζει 26.125 ευρώ, ενώ η βασική diesel 116d με κινητήρα 1,5 λίτρων απόδοσης 116 ίππων να κοστίζει 26.460 ευρώ.\nΣτο πλαίσιο του πανελλαδικού λανσαρίσματος η BMW 1 θα βρίσκεται σε διάφορες πόλεις της Ελλάδας μέχρι τα τέλη Ιουλίου, προκειμένου οι ενδιαφερόμενοι να τη δουν από κοντά.


Pieps DSP – Πρόγραμμα Εθελοντικής Διόρθωσης Προϊόντων I Pieps.com\nΥπηρεσία ΑνταλλαγήςΠληροφορίες προϊόντοςΣυνήθεις ΕρωτήσειςΕπικοινωνία\nΗ Pieps ανακοινώνει ένα ΠρόγραμμαΕθελοντικής Διόρθωσης Προϊόντων για τη βελτίωση της ασφάλειας προϊόντοςτων πομποδεκτών χιονοστιβάδας DSP που διαθέτει.\nΗ PIEPS έχει διεξάγει εκτεταμένες αξιολογήσεις της ασφάλειας και της απόδοσης των προϊόντων που επηρεάζονται, συμπεριλαμβανομένων εσωτερικών δοκιμών και δοκιμών από τρίτους. Τα αποτελέσματα καταδεικνύουν ότι τα προϊόντα πληρούν τα διεθνή πρότυπα, έχουν σχεδιαστεί σωστά και έχουν τη σκοπούμενη απόδοση.\nΠαρόλα αυτά, η PIEPS ανέπτυξε πρόσφατα ένα σύστημα μεταφοράς με εξάρτηση σε σκληρή θήκη για χρήση με τα μοντέλα DSP PRO, DSP PRO ICE και DSP SPORT, με το οποίο οι πομποδέκτες μπορούν να χρησιμοποιηθούν μόνο όταν είναι ρυθμισμένοι και κλειδωμένοι στη θέση «send» (αποστολή).\nΠρόγραμμα εθελοντικής διόρθωσης προϊόντων των πομποδεκτών χιονοστιβάδας DSP\nΗ PIEPS ανακοινώνει ένα πρόγραμμα εθελοντικής διόθρωσης προϊόντων, προκειμένου να βελτιώσει την ασφάλεια του μηχανισμού με κλείδωμα και διακόπτη των πομποδεκτών χιονοστιβάδας DSP που διαθέτει. Η διόρθωση περιλαμβάνει ένα νέο σύστημα μεταφοράς με σκληρή θήκη, προκειμένου να διασφαλίζεται ότι οι πομποδέκτες χιονοστιβάδας DSP PRO, DSP PRO ICE και DSP SPORT έχουν ρυθμιστεί στη λειτουργία «send» (αποστολή) πριν τη χρήση και παραμένουν κλειδωμένοι στη λειτουργία «send» (αποστολή) κατά τη διάρκεια της χρήσης. Αυτό το νέο σύστημα μεταφοράς με σκληρή θήκη αντικαθιστά το σύστημα μεταφοράς από νεοπρένιο που παρεχόταν μαζί με τους πομποδέκτες χιονοστιβάδας DSP, το οποίο θα πρέπει τώρα να απορρίπτεται. Τα προϊόντα DSP που επηρεάζονται είχαν κατασκευαστεί μεταξύ του 2013 και του 2020.\nΗ Pieps έχει λάβει ερωτήματα που αφορούν τους πομποδέκτες χιονοστιβάδας DSP PRO, DSP PRO ICE και DSP SPORT. Σε όλα αυτά τα μοντέλα χρησιμοποιείται πανομοιότυπος μηχανισμός με κλείδωμα και διακόπτη, ώστε το προϊόν να ρυθμίζεται στη λειτουργία «send» (αποστολή). Πιστεύουμε ότι αυτά τα ερωτήματα εγέρθηκαν λόγω δύο ατυχημάτων με χιονοστιβάδα: ένα το 2017 και ένα την άνοιξη του 2020. Μετά από αυτά τα ατυχήματα, υπήρξαν ισχυρισμοί ότι ο μηχανισμός κλειδώματος/διακόπτη ασφαλείας του DSP PRO/SPORT παρουσίασε δυσλειτουργία κατά τη διάρκεια των χιονοστιβάδων. Ωστόσο, δοκιμές κατέδειξαν ότι ο μηχανισμός κλειδώματος/διακόπτη των μοντέλων DSP PRO, DSP PRO ICE και DSP SPORT πληροί όλα τα σχετικά πρότυπα ασφάλειας.\nΗ PIEPS δεσμεύεται για την ασφάλεια των προϊόντων της και έναντι των χρηστών της και εφαρμόζει με ακρίβεια τα ίδια πρότυπα αριστείας σε όλα τα προϊόντα χρήσης σε απομακρυσμένες περιοχές που διαθέτει.\nΗ εμπιστοσύνη που επιδεικνύουν οι καταναλωτές στα προϊόντα μας είναι απαράμιλλη και, για τον λόγο αυτόν, η Ομάδα Έρευνας και Ανάπτυξης της PIEPS ανέπτυξε τώρα ένα νέο σύστημα μεταφοράς με σκληρή θήκη για όλους τους πομποδέκτες DSP, το οποίο θα αντικαταστήσει το σύστημα μεταφοράς από νεοπρένιο που συνόδευε τους πομποδέκτες DSP. Η σχεδίαση του νέου συστήματος μεταφοράς με σκληρή θήκη παρέχει πρόσθετη ασφάλεια, ώστε να διασφαλίζεται ότι οι πομποδέκτες έχουν κλειδωθεί στη θέση «send» (αποστολή) κατά τη διάρκεια της χρήσης και παραμένουν ρυθμισμένοι με ασφάλεια στη θέση «send» (αποστολή) κατά τη διάρκεια της χρήσης. Θεωρούμε ότι αυτό το σύστημα μεταφοράς με σκληρή θήκη αποτελεί μια επαναστατική αλλαγή, που θα μας βοηθήσει να διασφαλίσουμε την ασφάλεια και την υψηλή απόδοση των πομποδεκτών DSP για όλους τους χρήστες.\nΟι καταναλωτές θα πρέπει να σταματήσουν αμέσως να χρησιμοποιούν τους πομποδέκτες DSP και να επικοινωνήσουν με την PIEPS για να αποκτήσουν το νέο σύστημα μεταφοράς με σκληρή θήκη. Οι πομποδέκτες DSP θα πρέπει να χρησιμοποιούνται μόνο με το νέο σύστημα μεταφοράς με σκληρή θήκη.\nΑυτό το Πρόγραμμα Εθελοντικής Διόρθωσης Προϊόντων επηρεάζει μόνο τους πομποδέκτες χιονοστιβάδας DSP PRO, DSP PRO ICE και DSP SPORT. Βρείτε οδηγίες σχετικά με το πώς θα αναγνωρίσετε το προϊόν σας εδώ.\nΤο Πρόγραμμα Εθελοντικής Διόρθωσης Προϊόντων δεν επηρεάζει κανέναν άλλον πομποδέκτη χιονοστιβάδας ή προϊόν από τη σειρά προϊόντων PIEPS.\nΗ PIEPS προτρέπει τους χρήστες όλου του εξοπλισμού ασφαλείας από χιονοστιβάδα της PIEPS να ακολουθούν κατά γράμμα τις οδηγίες χρήσης των προϊόντων και να εκτελούν σχολαστικό έλεγχο ασφάλειας και απόδοσης πριν από κάθε χρήση.\nΕάν έχετε άλλες ερωτήσεις, επικοινωνήστε μαζί μας απευθείας ή χρησιμοποιήστε την ενότητα με τις Συνήθεις Ερωτήσεις.\nΥπηρεσία Δωρεάν Ανταλλαγής\nΈχουμε επινοήσει μια λύση για να κάνουμε τα προϊόντα μας ασφαλέστερα από ό,τι απαιτείται από τα πρότυπα.\nΓια να αρχίσουμε τη διαδικασία της υπηρεσίας ανταλλαγής, παρακαλούμε συμπληρώστε την παρακάτω φόρμα. Θα σας στείλουμε ένα μήνυμα email με περισσότερες οδηγίες.\nΗ παροχή στοιχείων επικοινωνίας και αποστολής από εσάς θα επιταχύνει τη διαδικασία και θα μας δώσει τη δυνατότητα να σας ενημερώνουμε σχετικά με τις ενημερώσεις κατάστασης κατά τη διάρκεια της διαδικασίας ανταλλαγής.\nΗ παράδοση των νέων συστημάτων εξάρτησης ενδέχεται να διαρκέσει περισσότερο από το αναμενόμενο, λόγω ελλείψεων σε πρώτες ύλες και καθυστερήσεων στις μεταφορές που προκλήθηκαν από την πανδημία της COVID-19. Σας βεβαιώνουμε ότι θα κάνουμε το καλύτερο που μπορούμε να ανταποκριθούμε εγκαίρως σε κάθε ερώτημα.\nΓια την Ευρώπη, τις χώρες Ασίας-Ειρηνικού και τις χώρες της Λατινικής Αμερικής έναρξη ισχύος στις 3 Μαρτίου. Για τις χώρες της Βόρειας Αμερικής θα προχωρήσουμε το συντομότερο δυνατό, σε συμφωνία με τις αρχές των Η.Π.Α.\nΛόγω του αυξημένου όγκου των αιτημάτων, ο χρόνος επεξεργασίας είναι 10-15 εργάσιμες ημέρες.\nΔιαδικασία ανταλλαγής – Ευρώπη\n* πεδίο που συμπληρώνεται υποχρεωτικά\nΑποστολή εικόνας. Τύποι αρχείων: gif, png, jpg, jpeg. Μέγ. μέγεθος αρχείου 2 ΜΒ.\nΜε τη χρήση αυτής της φόρμας συμφωνείτε με την αποθήκευση και τον χειρισμό των δεδομένων σας από αυτόν τον ιστότοπο.*\nΔιαδικασία ανταλλαγής – Η.Π.Α.\nΔιαδικασία ανταλλαγής – Νέα Ζηλανδία, Ιαπωνία\nΥποστήριξη ταχυδρομείου Νέας Ζηλανδίας\nΥποστήριξη ταχυδρομείου Ιαπωνίας\nΤο Πρόγραμμα Εθελοντικής Διόρθωσης Προϊόντων επηρεάζει τους ραδιοφάρους χιονοστιβάδας DSP PRO, DSP PRO ICE και DSP SPORT.\nΤο Πρόγραμμα Εθελοντικής Διόρθωσης Προϊόντων επηρεάζει τους ραδιοφάρους χιονοστιβάδας DSP PRO, DSP PRO ICE και DSP SPORT της PIEPS.\nΖητούμε να γίνει αντικατάσταση όλων των συστημάτων μεταφοράς από νεοπρένιο για τα ακόλουθα προϊόντα με το νέο σύστημα μεταφοράς με σκληρή θήκη.\nΗ ονομασία του πομποδέκτη είναι τυπωμένη στο μπροστινό κάλυμμα του προϊόντος σας. Το χρώμα του πομποδέκτη βοηθά επίσης στην αναγνώριση του προϊόντος σας.\nπράσινο μπροστινό κάλυμμα / κίτρινο πίσω κάλυμμα / κίτρινο ρυθμιστικό\nΑυτό το προϊόν παραδόθηκε με ένα σύστημα μεταφοράς από νεοπρένιο, με πράσινο λογότυπο της PIEPS με λεκτικό σήμα.\nγκρι μπροστινό κάλυμμα / γκρι πίσω κάλυμμα / κίτρινο ρυθμιστικό\nΑυτό το προϊόν παραδόθηκε με ένα σύστημα μεταφοράς από νεοπρένιο, με κίτρινο λογότυπο της PIEPS με λεκτικό σήμα.\nδιαφανές κάλυμμα / διαφανές πίσω κάλυμμα / κίτρινο ρυθμιστικό\nΝέο σύστημα μεταφοράς με σκληρή θήκη\nΤο Πρόγραμμα Εθελοντικής Διόρθωσης Προϊόντων δεν επηρεάζει κανένα άλλο σύστημα μεταφοράς πομποδέκτη ή προϊόν από τη σειρά προϊόντων PIEPS.\nΜπορώ να συνεχίζω να χρησιμοποιώ τον ραδιοφάρω DSP μου;\nΟι καταναλωτές θα πρέπει να σταματήσουν αμέσως να χρησιμοποιούν τα προϊόντα που επηρεάζονται και να επικοινωνήσουν με την PIEPS για να αποκτήσουν το νέο σύστημα μεταφοράς με σκληρή θήκη. Τα προϊόντα που επηρεάζονται θα πρέπει να χρησιμοποιούνται μόνο με το νέο σύστημα μεταφοράς με σκληρή θήκη.\nΠου μπορώ να βρω τον αριθμό σειράς;\nΑνοίξτε τη θήκη της μπαταρίας και θα βρείτε έναν 12-ψήφιο αριθμό σειράς, σε ένα αυτοκόλλητο.\nΈχω έναν ραδιοφάρο DSP – τι πρέπει να κάνω;\nΕάν είστε κάτοχος προϊόντος DSP PRO, DSP PRO ICE και DSP SPORT της PIEPS, σας ζητούμε να ακολουθήσετε τις κατευθυντήριες οδηγίες του Προγράμματος Εθελοντικής Διόρθωσης Προϊόντος που εφαρμόζουμε και να πάρετε μέρος στο πρόγραμμα εδώ:\nΕάν έχετε άλλες ερωτήσεις, επικοινωνήστε μαζί μας απευθείας ή μέσω της υπηρεσίας εξυπηρέτησης πελατών της εταιρείας μας:\nΝέα Ζηλανδία: service@southernapproach.co.nz\nΠώς γνωρίζω ποιο μοντέλο DSP είναι το δικό μου;\nΗ ονομασία του ραδιοφάρου είναι τυπωμένη στο μπροστινό κάλυμμα του πομποδέκτη σας. Το χρώμα του ραδιοφάρου βοηθά επίσης στην αναγνώριση του προϊόντος σας. (Προϊόν LINK)\nDSP SPORT: πράσινο μπροστινό κάλυμμα / κίτρινο πίσω κάλυμμα / κίτρινο ρυθμιστικό. Παραδόθηκε με ένα σύστημα μεταφοράς από νεοπρένιο, με πράσινο λογότυπο της PIEPS με λεκτικό σήμα.\nDSP PRO: γκρι μπροστινό κάλυμμα / γκρι πίσω κάλυμμα / κίτρινο ρυθμιστικό. Παραδόθηκε με ένα σύστημα μεταφοράς από νεοπρένιο, με κίτρινο λογότυπο της PIEPS με λεκτικό σήμα.\nDSP PRO ICE: διαφανές κάλυμμα / διαφανές πίσω κάλυμμα / κίτρινο ρυθμιστικό. Παραδόθηκε με ένα σύστημα μεταφοράς από νεοπρένιο, με κίτρινο λογότυπο της PIEPS με λεκτικό σήμα.\nΧρειάζεται να πληρώσω για αυτήν την υπηρεσία;\nΤο Πρόγραμμα Εθελοντικής Διόρθωσης Προϊόντων για τα μοντέλα DSP PRO, DSP PRO ICE και DSP SPORT με το νέο σύστημα μεταφοράς με σκληρή θήκη είναι δωρεάν.\nΠώς θα πρέπει να κάνω συντήρηση και δοκιμή στον δικό μου ραδιοφάρο;\nΔοκιμάζετε τον εξοπλισμό ασφάλειας και τον ραδιοφάρο χιονοστιβάδας πριν από κάθε χρήση. Ελέγξτε εάν έχει σπάσει τίποτα και ότι τα μηχανικά μέρη λειτουργούν σωστά. Ελέγξτε την μπαταρία σας (ότι δεν υπάρχουν διαρροές, ότι δεν λείπει), ενεργοποιήστε τον ραδιοφάρο σας στη θέση «on» (ενεργοποίηση) για έλεγχο των ηλεκτρονικών και αυτοδιαγνωστικό έλεγχο.\nΕάν έχετε οποιεσδήποτε αμφιβολίες σχετικά με τη λειτουργικότητα του προϊόντος σας, επικοινωνήστε με ένα κέντρο σέρβις ή στείλτε το στην PIEPS για σέρβις της συσκευής. Μη χρησιμοποιήσετε το προϊόν ασφαλείας σας εάν έχετε οποιεσδήποτε αμφιβολίες σχετικά με τη σωστή λειτουργία του. Στείλτε το στο ΣΕΡΒΙΣ της PIEPS.\nΒεβαιώνεστε ότι το αποτέλεσμα του αυτοδιαγνωστικού ελέγχου είναι «OK» κάθε φορά που το ενεργοποιείτε, διασφαλίζετε ότι η θέση μετάδοσης είναι κλειδωμένη σωστά, μεταφέρετε το προϊόν σας με τον συνιστώμενο τρόπο επάνω στο σώμα σας και εκτελείτε πάντοτε έναν ομαδικό έλεγχο πομποδεκτών προτού ξεκινήσετε.\nΘα πρέπει να δίνω τον ραδιοφάρο PIEPS μου για έλεγχο τακτικά;\nΚάθε ραδιοφάρος χιονοστιβάδας πρέπει να ελέγχεται τακτικά (έλεγχος συσκευής, έλεγχος εξοπλισμού, έλεγχος μπαταρίας) και πριν από κάθε χρήση.\nΜη χρησιμοποιείτε έναν ραδιοφάρο χιονοστιβάδας, εάν υπάρχουν οποιεσδήποτε ενδείξεις βλάβης.\nΕάν δεν είστε βέβαιοι σχετικά με την κατάσταση του ραδιοφάρου σας, στείλτε το προϊόν στην PIEPS για σέρβις συσκευής. Στείλτε το στο ΣΕΡΒΙΣ της PIEPS.\nΗ PIEPS συνιστά να γίνεται σέρβις συσκευής από τον κατασκευαστή μετά από 3 χρόνια χρήσης\nΤο πρώτο σέρβις μετά από 3 χρόνια από την ημερομηνία αγοράς\nΤο δεύτερο σέρβις μετά από 5 χρόνια από την ημερομηνία αγοράς\nΣε ετήσια βάση στη συνέχεια\nΗ PIEPS συνιστά όλοι οι χρήστες να ελέγχουν τον εξοπλισμό ασφάλειας χιονοστιβάδας τους στο πλαίσιο του τακτικού ελέγχου του εξοπλισμού τους, πριν από κάθε χρήση.\nΕπικοινωνία μέσω ηλ. ταχυδρομείου\nΕυρώπη: +43 3182 52556-0\nΑρ. χωρίς χρέωση για Η.Π.Α./Καναδά: 800-775-5552


Η αυταρχική παραζάλη του Μακρόν και η ισλαμική 'σταυροφορία' του Ερντογάν - Κόσμος | News 24/7\nΗ ανασκόπηση του 2020 περιλαμβάνει την πανδημία αλλά και την επαναφορά της τζιχαντιστικής τρομοκρατίας, στην καρδιά της Ευρώπης.\nΣτις 16 Οκτωβρίου είχαμε τη δολοφονία του Σαμουέλ Πατί στο προάστιο του Παρισιού Κονφλἀνς-Σαιντ-Ονορἰν, από έναν 18χρονο Ισλαμιστή Τσετσενικής καταγωγής. Ο Πατί αποκεφαλίστηκε γιατί παρουσίαζε στους μαθητές του καρικατούρες που απεικόνιζαν τον Μωάμεθ από το Charlie Hebdo, στα πλαίσια του μαθήματος για την ελευθερία της έκφρασης.\nΤην Πέμπτη 29 Οκτωβρίου, λίγες ημέρες πριν τον αποκεφαλισμό του Πατί, ένας ακόμη δράστης επιτέθηκε με θρησκευτικά-τρομοκρατικά κίνητρα, εναντίον πολιτών στον Καθεδρικό ναό της Νίκαιας. Μιας πόλης που και αυτή με τη σειρά της είχε γίνει στόχος τρομοκρατών στις 14 Ιουλίου του 2016. Στη νέα επίθεση ακόμη μια γυναίκα αποκεφαλίστηκε, ενώ δολοφονήθηκε και ο νεωκόρος της εκκλησίας. Μετά την επίιθεση ακολούθησε έκτακτη σύσκεψη στο υπουργείο Εσωτερικών της Γαλλίας υπό τον πρόεδρο Μακρόν, ο οποίος μετέβη στη Νίκαια.\nΤην ίδια μέρα, σημειώθηκε απόπειρα τρομοκρατικής ενέργειας στην Αβινιόν της Γαλλίας, με ένοπλο να φωνάζει "Αλλάχου Άκμπαρ" πριν πέσει νεκρός από τα πυρά της αστυνομίας. Παράλληλα, επίθεση έλαβε χώρα και στην πόλη Τζέντα της Σαουδικής Αραβίας, όταν ένας άντρας επιτέθηκε με αιχμηρό αντικείμενο στον φρουρό του προξενείου της Γαλλίας.\nΤην ώρα που ο Μακρόν επιμένει στην προάσπιση του "laïcité", πολλοί είναι εκείνοι που τον επικρίνουν, αναφέροντας πως έχει αργήσει παραδειγματικά πολύ να λάβει μέτρα πρόληψης και μέριμνας απέναντι στον μουσουλμανικό κόσμο της χώρας του. Οι επικριτές του εστιάζουν στα νέα μέτρα καταστολής, που όπως λένε έρχονται τώρα που η Λεπέν ανεβαίνει δημοσκοπικά, ενώ είναι δεδομένο πως θα προσπαθήσει να καρπωθεί τις επιθέσεις υπέρ των επιχειρημάτων της, τα οποία φέρνουν σε πρώτο επίπεδο την φαινομενική "προστασία του δυτικού τρόπου ζωής". Βασικό επιχείρημα της Λεπέν είναι πως ο Μακρόν δεν έχει κάνει αρκετά για τον περιορισμό του Ισλάμ.\nΘυμίζουμε πως με αφορμή τη δολοφονία Πατί, ο Μακρόν μίλησε για για το συντηρητικό Ισλάμ, χρησιμοποιώντας τον όρο "separatism", που θα μπορούσε να αποδοθεί ως "αυτονομισμός". Εν συνεχεία υποσχέθηκε πως θα εξαρθρώσει "ύποπτα" ισλαμικά δίκτυα και οργανώσεις, πως θα απελάσει πολίτες που συνδέονται με "ριζοσπαστικά δίκτυα", ενώ έκλεισε τζαμί στο Παρίσι.\nΌπως έγραψε η Deutsche Welle, το "κοσμικό κράτος" μπήκε και σαν τίτλος στο νέο νόμο Μακρόν. Μάλιστα ο Μακρόν αποφάσισε να δημοσιοποιήσει σατιρικά σκίτσα του προφήτη Μωάμεθ (καθώς και σκίτσα που αφορούσαν άλλα θρησκευτικά δόγματα) σε κυβερνητικά κτήρια, προσπαθώντας να αναδείξει με αυτό τον τρόπο τη "πυγμή" με την οποία θα δώσει μάχη για την ελευθερία της έκφρασης και το κοσμικό κράτος. Διεμήνυσε δε προς τους μουσουλμάνους, να εγκαταλείψουν τη Γαλλία αν δεν μπορούν να προσαρμοστούν στις γαλλικές αξίες ζωής.\nΑπέναντι στον Μακρόν βρέθηκε ο πρόεδρος της Τουρκίας Ταγίπ Ερντογάν, ο οποίος προσπαθεί να γίνει κύριος "εκπρόσωπος" του μουσουλμανικού κόσμου, προωθώντας όμως εντός της χώρας του ένα βαθύτατα θρησκευτικό κράτος. Ο ίδιος καταδικάζει τις τρομοκρατικές επιθέσεις, ωστόσο καταφέρεται εναντίον της Δύσης με τον πλέον σκληρό λόγο.\nΗ δε τρομοκρατική επίθεση στη Βιέννη στις 3 Νοεμβρίου, μας υπενθύμισε πως τίποτα δεν έχει τελειώσει.\nΗ αυταρχική παραζάλη του Μακρόν και οι προθέσεις του Ερντογάν\nΓια όλα τα παραπάνω το News 24/7 συνομίλησε με τον Καθηγητή Σύγχρονης Πολιτικής και Κοινωνικής Ιστορίας στο Τμήμα Πολιτικών Επιστημών του Αριστοτελείου Πανεπιστημίου Θεσσαλονίκης, κ. Γιώργο Μαργαρίτη, προσπαθώντας να ανιχνεύσει τα αίτια της φονταμενταλιστικής βίας αλλά και το τί πραγματικά θέλει ο Ερντογάν.\n-Τι οπλίζει τελικά το χέρι των ανθρώπων που προκαλούν τρομοκρατικές επιθέσεις στη Δύση; Είναι ο θρησκευτικός φανατισμός, είναι η κοινωνική περιθωριοποίηση;\nΘα μπορούσαμε χωρίς κίνδυνο να υποστηρίξουμε ότι οφείλεται και στα δύο. Δεν πρόκειται για διαφορετικά πράγματα, για συμπληρωματικά πρόκειται. Ο κοινωνικός αποκλεισμός των ολοένα και πιο σημαντικών αριθμητικά φτωχών στρωμάτων στα δυτικά κράτη τροφοδοτεί τον ριζοσπαστισμό. Οι «υβριδικές» επεμβάσεις των δυτικών κρατών, τύπου «Αραβικής Άνοιξης», που αποδομούν κράτη και τα μετατρέπουν σε ζώνες χάους και διαρκούς πολέμου τροφοδοτούν τον ριζοσπαστισμό. Ο τρόπος έκφρασης αυτού του ριζοσπαστισμού διαφέρει από περίπτωση σε περίπτωση. Αλλιώς εκφράζεται από τις κοινότητες των ανέργων ή των πτωχευμένων στρωμάτων, αλλιώς στις κοινότητες των μουσουλμάνων που εκτός από την πίεση της φτώχειας και της μιζέριας γίνονται στόχος και ενός πολιτιστικού, θα λέγαμε, αποκλεισμού.\nΑυτό το δυναμικό υπόστρωμα συναντά στον δρόμο του ένα άλλο φαινόμενο. Την περιθωριοποίηση ως και την απαξίωση των απελευθερωτικών ιδεολογιών δυτικής προέλευσης, εκείνων που έχουν τις γενέθλιές τους ρίζες στον Διαφωτισμό και που οδήγησαν τις επαναστάσεις των απόκληρων στον 19 και στον 20 αιώνα.\nΤο κενό αυτό έρχεται να το καλύψει ο ισλαμικός φανατισμός. Φανατισμός, καθώς πρόκειται για πίστη και όχι για κοσμική ιδεολογία. Η πίστη τοποθετείται απέναντι στην πολιτική σε τρόπο ώστε ο θάνατος -του πιστού ή των γύρω του απίστως- να είναι η μόνη διέξοδος, η μόνη δυνατή επιλογή.\nΗ απαγόρευση των συμβόλων σπρώχνει κάτω από το χαλί το πρόβλημα\n-Πώς κρίνετε τη στάση του Μακρόν απέναντι στον ισλαμισμό; Είναι μια στάση που μπορεί να κατευνάσει τα πνεύματα σε βάθος χρόνου ή εν τέλει να τα οξύνει; Κοινώς, η απαγόρευση των θρησκευτικών συμβόλων μπορεί να αποφέρει καρπούς ή θα οξύνει τις κοινωνικές αντιθέσεις;\nΣτο επιφανειακό επίπεδο της πολιτικής η αυταρχική παραζάλη του Μακρόν -μέρος της οποίας είναι η απόδοση σε σύμβολα των αιτιών της κοινωνικής βίας- μπορεί να ερμηνευθεί με μικροπολιτικό μέτρο. Στόχος του είναι ο προσεταιρισμός ψηφοφόρων της Λεπέν, της γαλλικής ακροδεξιάς. Σε βαθύτερο επίπεδο πρόκειται για την συνήθη στην ιστορία αντίδραση των εκάστοτε κυβερνώντων όταν διαπιστώνουν ότι η σοβούσα οικονομική κρίση μετατρέπεται σε κοινωνική και συνακόλουθα σε πολιτική. Η απαγόρευση των συμβόλων σπρώχνει κάτω από το χαλί το πρόβλημα, δεν το επιλύει. Αντίθετα προσδιορίζει σύνορα, μέτωπα δηλαδή αυριανών αναμετρήσεων.\nΑστυνομία μπροστά από τον Πύργο του Άιφελ στο Παρίσι (φωτογραφία αρχείου) AP\n-Τι ρόλο προσπαθεί να επωμιστεί ο Ερντογάν ως προς το Ισλάμ, έναντι της Δύσης; Είναι ένας "σημαιοφόρος του ισλαμισμού" όπως διατείνεται και αν ναι σε τι αποσκοπεί; Ανησυχείτε πως η Τουρκία μπορεί να διολισθήσει σε φονταμενταλιστικούς δρόμους;\nΩς πολιτικός ο Ερντογάν διακρίνεται από την ικανότητά του να εργαλειοποιεί δυνατότητες και καταστάσεις. Δεν θα μπορούσαν να περάσουν απαρατήρητες στους σχεδιασμούς του οι δυνατότητες που ισλαμικού φονταμενταλισμού. Για την ακρίβεια, δεν ήταν αυτός που ανέδειξε το δυναμικό αυτού του κινήματος. Οι δυτικές δυνάμεις συνεργάστηκαν με τέτοιας μορφής κινήματα είτε στο Αφγανιστάν (στη σοβιετική εποχή) είτε στις διαδοχικές φάσεις της «αραβικής άνοιξης». Η Τουρκία απλά παρακολούθησε προσεκτικά τις εξελίξεις και έσπευσε να επωφεληθεί από αυτές.\nΗ Τουρκία είναι περιφερειακή δύναμη με δικό της πρόγραμμα και επιδιώξεις. Στο γεωπολιτικό πεδίο είναι χώρα κλειδί τόσο για το δυτικό σχέδιο «περίσφυξης» της Ρωσίας, όσο και για την δημιουργία μιας σφήνας στην πρώην σοβιετική κεντρική Ασία απέναντι σε Κίνα και Ρωσία. Οι διαστάσεις της και η σημασία της μάλλον της απαγορεύουν την διολίσθηση σε κάποιου είδους ισλαμικό φονταμενταλισμό. Η Άγκυρα χρησιμοποιεί τον ισλαμισμό. Δεν είναι ο ισλαμισμός που χρησιμοποιεί την Άγκυρα.\nΤο καταναλωτικό πρότυπο δεν είναι χαρακτηριστικό των Ευρωπαίων πολιτών\n-Πώς σας ακούγεται ο όρος "ευρωπαϊκός τρόπος ζωής" και ιδεολογικά που εκτιμάτε πως παραπέμπει; Είναι μια ιμπεριαλιστική διατύπωση της Ευρώπης έναντι του υπόλοιπου κόσμου;\nΠοιος είναι ο «ευρωπαϊκός τρόπος ζωής»; Παλιά, στον καιρό της ευρωπαϊκής αποικιακής εξάπλωσης, το ευρωπαϊκό πρότυπο, στην βικτωριανή του κυρίως εκδοχή, ήταν το καλούπι μέσα από το οποίο θα προσαρμόζονταν οι λαοί όλου του κόσμου στον ευρωπαϊκό τρόπο ζωής και, διαμέσου αυτού, στον καπιταλιστικό τρόπο παραγωγής. Πραγματικά, δια πυρός και σιδήρου, εκεί όπου χρειαζόταν, επιβλήθηκε αυτός ο τρόπος ζωής. Τι θα μπορούσε σήμερα να είναι «ευρωπαϊκός τρόπος ζωής».\nΤο καταναλωτικό πρότυπο δεν είναι χαρακτηριστικό των Ευρωπαίων. Ήρθε σε αυτούς από την Αμερική και πολύ γρήγορα -μέσα σε λίγες δεκαετίες- τους προσπέρασε. Στα επόμενα λίγα χρόνια το 70-80% των καταναλωτικών μεσοστρωμάτων -της κοινωνικής ομάδας που καθορίζει τον «τρόπο ζωής»- θα βρίσκονται στην Ασία, μαζί με τις δικές τους -πάντοτε- καταναλωτικές συνήθειες.\nΕάν πάλι με τον όρο αυτό εννοούμε κάποιου είδους άμβλυνση των κοινωνικών αντιθέσεων και την κοινωνική πρόνοια, πράγματι, υπήρξαν εποχές που αυτά ξεχώριζαν την Ευρώπη. Αυτό συνέβαινε σε καιρούς που το ευρωπαϊκό σύστημα δυνάμεων κλυδωνιζόταν από εσωτερικούς ανταγωνισμούς και, συνακόλουθους πολέμους. Για να μπορέσεις να οδηγήσεις εξήντα ή εκατό εκατομμύρια ανθρώπους στα πεδία των μαχών -όχι για τα δικά τους συμφέροντα- όφειλες να τους δώσεις κάτι σε αντάλλαγμα. Σήμερα, που η προοπτική πολέμου αυτής της μορφής έχει απομακρυνθεί, πολύ απλά, αφαιρείς από τους πολλούς τις άλλοτε αναγκαίες παροχές. Σήμερα το ποσοστό των οικογενειών κάτω από το όριο της φτώχειας στην Ευρώπη δεν έχει να ζηλέψει σε τίποτα από το αντίστοιχο πολλών χωρών της Ασίας ειδικά. Σε πολλές δε ευρωπαϊκές χώρες ο δείκτης είναι σαφώς πιο αρνητικός από τον αντίστοιχο χθεσινών αποικιών ή στερημένων κρατών. Η δε ανεργία και η φτώχεια δεν είναι πειστικές αρετές ενός «τρόπου ζωής».\nΗ διολίσθηση σε μια περίοδο τυφλής τρομοκρατίας είναι ένα ενδεχόμενο\n-Φοβάστε πως θα μπορούσαμε να δούμε μια νέα αποσταθεροποίηση στην ανατολική Μεσόγειο η οποία θα διασυνδεόταν με νέο μεταναστευτικό πρόβλημα και ενδεχόμενη έξαρση τρομοκρατικών επεισοδίων;\nΥπάρχουν τόσες εστίες και αιτίες αναταραχής στην ανατολική Μεσόγειο ώστε γίνεται πολύ επισφαλές να προφητεύσει κανείς για το ποια από αυτές θα εκδηλωθεί πρώτη. Υπάρχουν σενάρια εφιαλτικά: μια αποσταθεροποίηση της Αιγύπτου των 100.000.000 κατοίκων, λόγου χάρη. Μια αποσταθεροποίηση του Ιράν των 90.000.000 κατοίκων.\nΗ διολίσθηση σε μια περίοδο τυφλής τρομοκρατίας είναι επίσης ένα ενδεχόμενο. Αν και η τρομοκρατία όπως σήμερα εκδηλώνεται έχει ορατό πολιτικό υπόστρωμα, δηλαδή ορατούς πολιτικούς στόχους.\nΘα μπορούσε, υποθέσεις κάνουμε, να χρησιμοποιηθεί ως όπλο υβριδικού πολέμου στις πολυάριθμες αντιθέσεις που εκδηλώνονται σε αυτήν την περιορισμένη γεωγραφικά ζώνη. Όσο αφορά τη χώρα μας, προς το παρόν, δεν φαίνεται να χρειάζεται. Η εκ των πραγμάτων δημιουργία συμπαγών προσφυγικών κοινοτήτων σε κατάσταση μάλιστα εγκλεισμού, άθλιας ζωής και στερήσεων, αποτελεί από μόνη της κοινωνική και πολιτική απειλή και δεν έχει ανάγκη από καμία τρομοκρατική ενέργεια για να οδηγήσει σε πολιτικό αποτέλεσμα. Να θυμίσουμε ότι ο παγιδευμένος προσφυγικός πληθυσμός αποτελεί ίσως το 10% του συνολικού πληθυσμού σε στρατηγικά νησιά όπως η Λέσβος, η Χίος, η Σάμος.\n-Τέλος, για να μιλήσουμε για τη δική μας γεωπολιτική στρατηγική έναντι της Τουρκίας, προσωπικά και ως ερευνητής κρίνετε πως έχουμε μάθει από τα λάθη του παρελθόντος ως χώρα; Πρέπει να πάμε τελικά στη Χάγη;\nΝα πάμε στη Χάγη, αν έτσι γλυτώσουμε τον πόλεμο. Το πρόβλημα είναι ότι στην Χάγη πηγαίνεις με την παρέα σου, δεν πας μόνος. Και με την παρέα αυτή πρέπει να έχεις συμφωνήσει το τι θα θέσεις στην κρίση των δικαστών. Εάν πας στην Χάγη με τον κατάλογο αιτημάτων του γείτονα τότε είσαι σίγουρος ότι ίσως κερδίσεις τη δίκη, σίγουρα όμως θα χάσεις την υπόθεση. Τι θα κρίνει τελικά ο δικαστής; Εάν μερικές δεκάδες νησιά στο ελληνικό αρχιπέλαγος είναι «τουρκικά νησιά κάτω από ελληνική κατοχή»; Ή εάν έξι μίλια ανατολική της Κρήτης αρχίζει η τουρκική ζώνη κυριαρχίας. Για το δεύτερο μάλλον δεν θα χρειαστεί δικαστής. Υπάρχει σχετική «νομολογία» - την «ντε φάκτο» παγιωμένη κατάσταση με το «Ορούτς Ρέϊς» υπαινίσσομαι.\nΌσο για το τί «έχουμε μάθει»; Τις σημερινές χώρες όπως και τις εταιρείες δεν τις κυβερνά η γνώση, τις κυβερνούν τα συμφέροντα. Στο ελληνικό πολιτικό σύστημα δεν είναι η γνώση που λείπει, ούτε οι δεξιότητες. Αυτά που θέλει να πετύχει – την κατεδάφιση της κοινωνικής πρόνοιας, της δημόσιας παιδείας, της δημόσιας υγείας, την καταστολή – τα πετυχαίνει με αξιοσημείωτα αποτελεσματικό τρόπο. Εκεί που δεν θέλει να πετύχει -λόγου χάρη στα εθνικά θέματα στο βαθμό που αυτά διαταράσσουν συμμαχίες και ισορροπίες, παρουσιάζεται ασύλληπτα διστακτικό, αδέξιο και ανίκανο. Θέμα επιλογών και προτεραιοτήτων είναι.\n*Το νέο βιβλίο του Γιώργου Μαργαρίτη, "Ενάντια σε φρούρια και τείχη - Μια μικρή εισαγωγή για την ελληνική επανάσταση", κυκλοφορεί από τις εκδόσεις Διόπτρα σε όλα τα βιβλιοπωλεία. Το βιβλίο αποπειράται να ρίξει φως στο παρασκήνιο της Ελληνικής Επανάστασης του 1821, ρίχνοντας φως στο παρασκήνιο, και αναδεικνύοντας άγνωστους ήρωες και κρυφούς πρωταγωνιστές. Ο Γιώργος Μαργαρίτης (γεν. Αθήνα, 1954) είναι από το 2004 Καθηγητής Σύγχρονης Πολιτικής και Κοινωνικής Ιστορίας στο Τμήμα Πολιτικών Επιστημών του Αριστοτελείου Πανεπιστημίου Θεσσαλονίκης. Δίδαξε ιστορία στο Τμήμα Ιστορίας και Αρχαιολογίας και στο Τμήμα Πολιτικής Επιστήμης του Πανεπιστημίου Κρήτης (1985-2004). Έχει πλούσιο συγγραφικό έργο και έντονη δημοσιογραφική δραστηριότητα. Από τα πιο γνωστά έργα του: Ιστορία του Ελληνικού Εμφυλίου Πολέμου (2000-2001), Προαγγελία Θυελλωδών Ανέμων: Ο Πόλεμος της Αλβανίας και η Πρώτη Περίοδος της Κατοχής (2009), Ανεπιθύμητοι Συμπατριώτες (2005). Επιμελήθηκε τον τόμο Η Ελληνική Επανάσταση του 1821 – Ιστορία των Ελλήνων (2003) και άλλα συλλογικά έργα. Από τις εκδόσεις Διόπτρα κυκλοφορεί το βιβλίο του Ενάντια σε φρούρια και τείχη - Μια μικρή εισαγωγή για την Ελληνική Επανάσταση.\nΠΕΡΙΣΣΟΤΕΡΑ: Ανασκόπηση 2020, Γαλλία, Εμανούελ Μακρόν, Τουρκία, Ερντογάν, Τρομοκρατικές Επιθέσεις, Τρομοκρατία, Isis


8 Μαΐου 2020 - Θράκη Νετ TV\nΤο κεντρικό δελτίο ειδήσεων στις 08/05/2020\nΜαρία Σπυράκη – Ευρωβουλευτής ΝΔ-ΕΛΚ\nΔημήτρης Βαρσαμακίδης – Πρόεδρος ΔΗΚΕΠΑΟ\n“Ώρα Αλήθειας”: Ο Πλανήτης και η “Ρουτίνα” της Τουρκίας!\nΟ Κώστας Υφαντής, καθ. Διεθνών Σχέσεων, προβάλλει το “Τώρα στο Αύριο” του Πλανήτη και αναλύει τη δυναμική της Τουρκίας.\n“Ώρα Αλήθειας”: Ευρώπη-Κρίση και Προσανατολισμός\nΟ Γιώργος Καμίνης, Βουλευτής Επικρατείας με το Κίνημα Αλλαγής, παραθέτει Σκέψη και Προτάσεις για την “Υπέρβαση” σε Ε.Ε. & τη Χώρα μας.\nΆδειες Καρέκλες”: Βουβή διαμαρτυρία των ιδιοκτητών καταστημάτων καφέ – εστίασης\nΜε άδειες καρέκλες γέμισε η κεντρική πλατεία του Φάρου στην Αλεξανδρούπολη , στο πλαίσιο της μαζικής κινητοποίησης του κλάδου της εστίασης, με την απαίτηση να θεσπιστούν μέτρα στήριξης του κλάδου αλλά και γενικότερα του Τουρισμού. Η βουβή διαμαρτυρία, με την κάθε καρέκλα να εκπροσωπεί κι έναν πληττόμενο κλάδο, πραγματοποιήθηκε υπό βροχή, κάτι το οποίο εντούτοις δεν πτόησε τους διοργανωτές.\nΑναμονή για το άνοιγμα των σχολείων…μετά μουσικής.\nΜετά μουσικής, με τις κιθάρες τους, αξιοποιούν το χρόνο τους, η Ηρώ και η Νεφέλη, μαθήτριες της Αλεξανδορύπολης, μέχρι να ανοίξουν τα σχολεία. Τα δύο κορίτσια, παίζουν σε πάρκα, μακριά από τον κόσμο, καθώς τηρούν το “μένουμε ασφαλείς”\nΆνοιξαν οι εκκλησίες για ατομική προσευχή – πάντα με τα απαραίτητα μέτρα προστασίας\nΣτις 17 Μαϊου θα ξεκινήσουν κανονικά, με την συμμετοχή των πιστών τις λειτουργίες τους οι ναοί όλης της χώρας. Μέχρι τότε επιτρέπειται η είσοδος, αλλά μόνο για ατομική προσευχή, και τηρουμένων πάντα των μέτρων ασφαλείας, και προστασίας κατά του Κορονοϊού.\nΚατακόρυφη αύξηση των περιστατικών έμφυλης και ενδοοικογενειακής βίας\nΚατακόρυφη αύξηση των περιστατικών έμφυλης και ενδοοικογενιακής βίας καταγράφεται τις τελευταίες εβδομάδες, την περίοδο δηλαδή της καραντίνας. Στην περιοχή μας, τα κρούσματα έχουν διπλασιαστεί, σύμφωνα με τα στοιχεία του Συμβουλευτικού Κέντρου Υποστήριξης Γυναικών Θυμάτων Βίας του Δήμου Αλεξανδρούπολης


Και τώρα όλα για όλα και ότι γίνει - SportGame\nΑρχική Όλα τα άρθρα Bloggers Και τώρα όλα για όλα και ότι γίνει\nΚαι τώρα όλα για όλα και ότι γίνει\nΛευκή ισοπαλία με την ΑΕΚ και αυτή την φορά. Ίσως το τριφύλλι να μπορούσε να είχε πάρει ένα επαγγελματικό 0-1 αν ο Μακέντα ή ο Κουρμπέλης είχαν βρει δίχτυα. Βέβαια το ίδιο μπορεί να πει και η Ένωση που είχε και περισσότερα σουτ και λίγο παραπάνω κατοχή. Οπότε μπορούμε να πούμε πως το 0-0 είναι ένα δίκαιο αποτέλεσμα με βάση την εικόνα του αγώνα. Ένα ντέρμπι που θα ξεχαστεί πολύ γρήγορα.\nΠώς έχει σταθεί ο Παναθηναϊκός στα ντέρμπι φέτος; Έχει φέρει το ίδιο σκορ εντός και εκτός και με τους δύο δικέφαλους. Βορρά και νότου. 2-0 στην τούμπα και 0-2 στο ΟΑΚΑ με ΠΑΟΚ και 0-0 στις δυο αναμετρήσεις με την ΑΕΚ. Και την ερχόμενη Κυριακή αντιμετωπίζει τον αιώνιο αντίπαλο στην έδρα του, με τον οποίο έφερε 1-1 στο Γεώργιος Καραϊσκάκη.\nΧωρίς νίκη λοιπόν μέχρι στιγμής σε ντέρμπι. Πέρσι την μοναδική νίκη του σε ντέρμπι την πήρε στην Λεωφόρο με τον Ολυμπιακό. Μπορεί να το κάνει και φέτος στο ΟΑΚΑ αυτή την φορά; Η λογική λέει δύσκολα. Όμως η λογική δεν παίζει ποδόσφαιρο. Οι παίχτες παίζουν. Και η μπάλα είναι ύπουλη. Λπρουν να συμβούν τα πάντα. Και κακά τα ψέματα αν ο Παναθηναϊκός μπορούσε να διαλέξει μονάχα ένα ντέρμπι στο οποίο θα πάρει τους 3 βαθμούς, αυτό θα ήταν με τον Ολυμπιακό.\nΓια το γόητρο, για να διατηρήσει το αήττητο σερί του κόντρα στους ερυθρόλευκους, για τον κόσμο του, για την ψυχολογία του, για το κλίμα, γενικά για πολλούς και διάφορους λόγους. Ένα είναι σίγουρο. Πώς για να συμβεί αυτό, θα χρειαστεί τον κόσμο του μα δημιουργήσει μια καυτή ατμόσφαιρα στο γήπεδο. 90 λεπτά φωνή και μόνο φωνή. Είναι σίγουρο πως όσοι βρεθούν στο ΟΑΚΑ την 17η μέρα του Μαρτίου θα κάνουν τα πάντα για να σπρώξουν την ομάδα προς τη νίκη. Πρέπει όμως να το κάνουν μόνο με την φωνή τους. Μια τιμωρία στον ήδη καταπονεμένο από τιμωρίες Παναθηναϊκό, ( Όχι μόνο φέτος) θα είναι καθοριστική.\nΜπορεί το ματς με τον Ολυμπιακό να είναι αυτό που θέλει ο κόσμος όμως θεωρώ πως δεν είναι αυτό το σημαντικότερο ματς από αυτά που απομένουν. Το παιχνίδι που πρέπει να κερδίσουν οπωσδήποτε οι παίκτες του Γιώργου Δώνη είναι αυτό με τον Άρη στην έδρα τους. Η 5η θέση έτσι όπως έχουν έρθει τα πράγματα είναι πάρα μα πάρα πολύ δύσκολη, όμως η ομάδα θα πρέπει να κάνει τα πάντα για να την κατακτήσει. Η ομάδα πρέπει να βγει όσο το δυνατόν γρηγορότερα στην Ευρώπη, όχι μόνο για οικονομικούς λόγους, αλλά γιατί αυτό αξίζει σε μια ομάδα με το μέγεθος του Παναθηναϊκού. Και όσο δεν σβήνεται η τιμωρία αυτό θα αργεί όλο και περισσότερο.\nΒέβαια θα μου πείτε, για να επιστρέψει η ομάδα στην Ευρώπη και στον πρωταθλητισμό θα πρέπει όσοι εκεί στην ΠΑΕ έχουν βάλει έστω και μια υπογραφή τα τελευταία 7 χρόνια, για να μην πω παραπάνω και φανώ υπερβολικός, να φύγουν ΧΘΕΣ. Όσο όμως δεν συμβαίνει αυτό, παρά τις όλες δυσκολίες η ομάδα θα πρέπει να κάνει τα πάντα και οι στόχοι της να είναι όσο το δυνατόν πιο κοντά στους στόχους ενός κανονικού Παναθηναϊκού.\nΥΓ Η αλλαγή Μαυροκουκουλάκη με Κωνσταντίνου και Κωνσταντίνου με Μαυροκουκουλάκη δείχνει για ποιον ακριβώς λόγο η ομάδα βρίσκεται στην κατάσταση που είναι σήμερα.\nΠροηγούμενο άρθροΤΡΟΜΕΡΗ ατάκα Λουτσέσκου για την τριάρα στον Ατρόμητο\nΕπόμενο άρθροΤο απίστευτο εναλασσόμενο παιχνίδι συνθημάτων στην Τούμπα – «Τρελαμένοι» οι οπαδοί του ΠΑΟΚ\nΜΠΑΜ με Ουέσλι Τζόνσον ο Παναθηναϊκός\n“ Η ώρα των αποδείξεων”


AVENE - cicalfate emulsion, 40ml, επανορθωτικό - Goldenpharm\nΑρχική σελίδα / Shop / ΕΤΑΙΡΕΙΕΣ / A-B / AVENE / AVENE – cicalfate emulsion, 40ml, επανορθωτικό\nAVENE – cicalfate emulsion, 40ml, επανορθωτικόΣυνδύασε το\nΕπανορθωτικό γαλάκτωμα για ερεθισμένο δέρμα μετά από (λέιζερ, πήλινγκ).\n12,09€ 8,18€κέρδος: 3.91€\nAVENE - cicalfate emulsion, 40ml, επανορθωτικό ποσότητα\nΤο Avene cicalfate emulsion είναι ένα προϊόν ειδικά σχεδιασμένο για να καταπραΰνει και να επανορθώνει ερεθισμούς, κοκκινίλες και αίσθημα καύσου στο δέρμα μετά από μια επιφανειακή δερματολογική πράξη (λέιζερ, πήλινγκ).\nΈχει ελαφριά γαλακτώδη μη λιπαρή υφή, δεν κολλάει και απλώνεται εύκολα, ακόμη και σε ερεθισμένο δέρμα αφήνει αόρατο τελείωμα μετά την εφαρμογή.\nΠεριέχει σουκραλφάτη που βοηθά στην επανόρθωση της επιδερμίδας.\nΣουκραλφάτη, Θειϊκό χαλκό, και Θειϊκό ψευδάργυρο, Ιαματικό νερό της Avène\nΑντιμικροβιακή, Ενυδατική, Επανορθωτική, Καταπραϋντική\nΕφαρμόστε τουλάχιστον 2 φορές την ημέρα σε καθαρό και στεγνό δέρμα, αμέσως μετά τη δερματολογική πράξη μέχρι τη πλήρη επανόρθωση του δέρματος.\nΒλέπετε: AVENE – cicalfate emulsion, 40ml, επανορθωτικό 12,09€ 8,18€


Sex και πόνος: Απίστευτα πράγματα που κάνουν τις συνευρέσεις σας επίπονες! - Onsports.gr\nOnsports Team\t30 Μαρτίου 2013, 19:58\nSex και πόνος: Απίστευτα πράγματα που κάνουν τις συνευρέσεις σας επίπονες!\nΜπορεί το sex να... πονάει; Κι όμως...\nΩς γνωστόν όλα τα πράγματα έχουν και την καλή και την κακή τους την πλευρά! Ακόμα και η πιο υπέροχη και γλυκιά εικόνα να σας έρθει στο μυαλό, σίγουρα κάποτε κι αυτή σας είχε απογοητεύσει! Για παράδειγμα το sex, το οποίο είναι ίσως το μοναδικό πράγμα στη γη που αρέσει σε όλους, βρείτε μας έναν που να μην του αρέσει και θα σκίσουμε τα πτυχία μας, έχει κι αυτό τις αρνητικές και πιο συγκεκριμένα τις επίπονες... πλευρές του! Κακά τα ψέματα, δεν είναι λίγες οι γυναίκες οι οποίες παραπονιούνται ότι πονάνε κατά της ερωτικές τους συνευρέσεις και εμπεριστατωμένα, δεν είναι η πρώτη τους φορά! Έχετε σκεφτεί όμως, τι είναι αυτό που μπορεί να κάνει το sex σας επίπονο; Μήπως έχετε παρατηρήσει να συμβαίνει συγκεκριμένες μέρες ή κάτω από συγκεκριμένες συνθήκες; Παρακάτω, σας έχουμε κάποια απίθανα πράγματα, που είτε το πιστεύετε είτε όχι, μπορούν να σας προκαλέσουν μεγάλο... πόνο! Διαβάστε για να μαθαίνετε...\n1. Τεράστιο πέος: Είναι απολύτως λογικό και κατανοητό, παρά το γεγονός ότι για κάποιες θα ήταν ζηλευτό, ένα... υπερμεγέθες πέος να μην είναι και τόσο βολικό όσο ένα σε πιο φυσιολογικές διαστάσεις. Θα μας πείτε τώρα, οι κύριοι με ελαφρά ελεφαντίαση είναι καταδικασμένοι σε ισόβια αγαμία ή θα πρέπει να εγκαταλείπονται από τους συντρόφους τους λόγω άσκησης... βίας; Τίποτε από τα δύο διότι για όλα υπάρχει λύση! Αν λοιπόν είστε με έναν τόσο προικισμένο παρτενέρ, δώστε τεράστια βάση στα προκαταρκτικά. Όσο μεγαλύτερη η υγρασία του κόλπου, τόσο λιγότερος ο πόνος. Αν πάλι δεν μπορείτε να πετύχετε τα κατάλληλα επίπεδα, μη διστάσετε να χρησιμοποιήσετε την παλιά και αγαπημένη μέθοδο του... σάλιου ή και κάποιο λιπαντικό. Θέληση να υπάρχει...\n2. Η... καθιστική ζωή: Κακά τα ψέματα, οι περισσότερες από εμάς πλέον δουλεύουμε ολιμερής κι ολονυχτίς μπροστά από έναν υπολογιστή κάνοντας ώρες ολόκληρες να σηκωθούμε έστω και για 5 λεπτά, όχι γιατί δεν θέλουμε, αλλά γιατί δεν προλαβαίνουμε! Κι όμως, εκτός του ότι η κακιά αυτή συνήθεια μπορεί να προκαλέσει βλάβες σε μέση, μάτια φυσικά ή ακόμα και πόδια, κάνει μεγάλο κακό και στον... κόλπο σας! Η στασιμότητα, δεν αιματώνει σωστά την περιοχή με αποτέλεσμα να χάνεται η ελαστικότητά της και κατ' επέκταση το sex να γίνεται ένας εφιάλτης. Γι 'αυτό λοιπόν, ανά μισή ώρα κάντε τις βόλτες σας και αφήστε το αφεντικό να γκρινιάζει όσο θέλει!\n3. Οι χαμηλές θερμοκρασίες: Το χειμώνα ή ακόμα και το φθινόπωρο, που οι θερμοκρασίες είναι χαμηλές και η ατμόσφαιρα κρύα και υγρή, ως συνήθως τα χέρια σας και γενικά το δέρμα σας ξεραίνεται. Ακριβώς το ίδιο λοιπόν γίνεται και με τον κόλπο σας. Το κρύο λοιπόν και γενικότερα οι μη ιδανικές θερμοκρασίες, επηρεάζουν άμεσα το συγκεμένο σημείο του σώματός σας, με αποτέλεσμα να το αφήνουν ξηρό κάτι που φυσικά κάνει τις ερωτικές σας συνευρέσεις όχι και τόσο ευχάριστες! Δοκιμάστε να βάλετε ένα ειδικό λάδι για την περιοχή και σύντομα θα δείτε βελτίωση.\nΔιαβάστε περισσότερα στο queen.gr και το θέμα: Sex και πόνος: Απίστευτα πράγματα που μπορούν να κάνουν τις συνευρέσεις σας επίπονες!


Καταστολή Archives - Page 3 of 11 - Provo\nΠαρασκευή 6/1: συγκεντρωτικά για την ομηρία του 6χρονου παιδιού των Ρούπα/Μαζιώτη από το κράτος\nPosted By: Athos Simonetison: Friday, January 6, 2017 In: slideshow, Αναρχικό κίνημα, Νέα\nΗ συντρόφισσα Πόλα Ρούπα ενώπιον του εισαγγελέα σήμερα το πρωί επανέλαβε το αίτημα να αναλάβουν την επιμέλεια του παιδιού της η μητέρα και η αδελφή της, οι οποίες βρίσκονται στα δικαστήρια γ... Read more\nΤο κράτος απαγάγει τον γιο της Ρούπα και Μαζιώτη: απεργία πείνας/δίψας και κείμενα αλληλεγγύης\nPosted By: Athos Simonetison: Thursday, January 5, 2017 In: slideshow, Αναρχικό κίνημα, Νέα\nΣήμερα το πρωί και υπό αδιευκρίνιστες συνθήκες η αντιτρομοκρατική συνέλαβε την αναρχική αγωνίστρια Πόλα Ρούπα. Μετά την μεταγωγή της συντρόφισσας στη ΓΑΔΑ, ο 6χρόνος γιος της μεταφέρθηκε σε... Read more\nΈληξε χτες, νωρίς το βράδυ, η πορεία ενάντια στην επίσκεψη του Ομπάμα στην Αθήνα. Η συμμετοχή ήταν αρκετά μειωμένη για όποιον περίμενε με αισιοδοξία αυτό το ραντεβού στο δρόμο. Η προσυγκέντρ... Read more\nΑθήνα: ενημέρωση από την χθεσινή πορεία στο Α.Τ. Πατησίων\nPosted By: Athos Simonetison: Sunday, September 25, 2016 In: slideshow, Νέα\nΗ συγκέντρωση λόγω της λαϊκής αγοράς μπροστά από τα σχολεία της Γκράβας έγινε στο πάρκο που είναι ανάμεσα στις οδούς Λάμπρου, Ταϋγέτου, Χατζηδάκη με άμεση επαφή στα σχολεία. Είχε γύρω στα 40... Read more